text:
DUSANGIRIJAMBO: Induru iterwa n’Abanyarwanda bicwa n’inzara imaze kuba ndende, ngiye kumanuka ndebe ibyayo….!
I. Isomo ryo mu gitabo cy’Intangiriro 18, 20-32
Abashyitsi batatu ba Abrahamu bari bagiye kujya muri Sodoma. Nuko Uhoraho aravuga ati “Induru iterwa na Sodoma na Gomora imaze kuba ndende, n’icyaha cyabo kirakabije ! Ngiye kumanuka ndebe niba iby’induru yangezeho ari ko babigenjeje koko. Niba atari byo kandi na byo mbimenye.” Ba bagabo bagenda berekeje i Sodoma, Abrahamu we akomeza guhagarara imbere y’Uhoraho.
Abrahamu aramwegera ati “Koko ugiye kwica intungane hamwe n’umunyabyaha ? Hari n’aho wenda haboneka abantu mirongo itanu b’intungane mu mugi ! Ubwo se koko warimbura uriya mugi ? Ntiwababarira hariya hantu ugiriye izo ntungane mirongo itanu ? Uramenye ntukabigenze utyo, ngo wice umunyabyaha hamwe n’intungane ; intungane zaba zipfuye urw’abagome. Ntibikabeho ! Ucira imanza isi yose ntakarenganye !” Uhoraho ati “Ninsanga muri Sodoma hari intungane mirongo itanu nzahagirira imbabazi, nzahasonera kubera izo ntungane mirongo itanu.”
Abrahamu ati “Jye mukungugu, jyewe w’ivu, nongeye kuvugisha Databuja. Za ntungane mirongo itanu nihaburamo eshanu, bizatuma usenya uriya mugi wose ?” Uhoraho ati “Nimpasanga intungane mirongo ine n’eshanu sinzahasenya.” Abrahamu ati “Ahari wenda haboneka mirongo ine !” Uhoraho ati “Sinzawusenya ngiriye abo mirongo ine.” Abrahamu ati “Databuja ntarakare, nongeye kubaza : ahari wenda haboneka mirongo itatu ?” Uhoraho ati “Sinzawusenya ninywusangamo mirongo itatu.” Abrahamu ati “Nongeye kwiyemeza kubaza Databuja : ahari wenda haboneka makumyabiri ?” Uhoraho ati “Sinzahasenya nihaboneka makumyabiri.” Abrahamu ati “Databuja ntarakare, reka noneho mvuge ubwa nyuma : ahari wenda haboneka icumi gusa.” Uhoraho ati “Sinzahasenya ngiriye abo icumi.”
II.Tuzirikane
Tugeze ku cyumweru cya 17 mu bisanzwe by’ umwaka C. Dushobora kwakira neza ubutumwa bwa Liturjia y’uyu munsi duhereye kuri iri somo ryo mu gitabo cy’intangiriro dusomerwa mu misa zose z’uyu munsi.
1.Buri wese niyumve ko umujyi cyangwa igihugu cyose kiri mu kaga gishobora gutabarwa n’abantu bake cyane ariko bafite umutima.
2. Umujyi munini wa Sadoma na Gomora wanditse amateka kubera ubukozi bw’ibibi abaturage bawo biberagamo. Mu gihe wari wegereje kurimbuka , umuntu w’intungane witwa Abrahamu yagerageje kwitambika imbere y’uburakari bw’Uhoraho kugira ngo arebe ko yarokora abaturage bari bagiye kugubwaho n’ishyano, bo ubwabo bikwegeye kubera imigenzereze yabo y’urukozasoni.
3.Abrahamu arajya mu biciro n’Imana kuko yemera ko abantu bake bazima bashobora gucungura benshi kabone n’iyo baba abagizibanabi kabuhariwe.
4.Abrahamu yatangiye yereka Imana ko abantu 50 b’intungane bashobora gukiza umujyi wose. Imana yarabyemeye. Abrahamu yagize impunge ko abantu 50 bazima bahobora kubura nuko akomeza kugabanya imibare aza guhagararira ku bantu 10. Icyaje gukurikiraho ni uko umujyi warimbutse, ni ukuvuga ko nta n’abantu 10 bazima bari bakiwurangwamo!!!
5.Isomo rya mbere twigiye aha ni uko iyo abantu bishoye mu bikorwa bibi bibagiraho ingaruka zishobora kubakururira ukurimbuka.
6.Irya kabiri ni uko igihugu kitakigiramo abantu b’intungane, bashyira mu gaciro, bamagana ubugome, ubwicanyi, ubusambanyi, ubujura, ivangura….amaherezo icyo gihugu kirakongoka kandi kigahitana benecyo.
7.Isomo rya gatatu ni uko n’Imana ifasha uwifashije. Iyo abantu biyemeje kugorama no kwisenya, nta bushobozi Imana igira bwo kubahagarika. Mu by’ukuri siyo ibarimbura, ni imigenzereze yabo mibi ibavunira umuheto!
III. ISOMO ku Banyarwanda bo muri iki gihe.
1.Inzara igiye kumara imbaga y’Abanyarwanda mu gihe abaherwe badamaraye bahugiye mu gukina n’amagambo, ngo si inzara ni amapfa., ngo abaturage ntibasuhutse ahubwo bagiye gusura benewabo…ukagira ngo ayo « mazina » niyo umuturage ushonje ashyira mu nkono akagaburira abana.
2.Ntawe utabona ko iyi nzara igiye kurimbura Abanyarwanda kandi ifitanye isano n’uruhererekane rwa gahunda mbi za Leta zishingiye ahanini kuri politiki yo guhuzagurika no gushaka amaronko y’abategetsi hatitawe ku nyungu nyakuri za rubanda.
3.Twibuke :
(1)politiki mbisha yo kubuza abaturage guhinga ibyo bashaka kandi bibafitiye akamaro.
(2)politiki mbi yo kubuza abaturage korora itungo bashaka no kuba bariragira mu isambu yabo.
(3)politiki y’ubukunguzi yo kurandura imyaka mu mirima no gutema intooki z’abaturage.
(4) politiki yo kumena amata y’abaturage ngo nuko badashatse « kuyahera ubuntu » inganda z’abaherwe bo mu butegetsi.
(5) politiki yo guhinga igihingwa kimwe, kubuza abaturage gusarura imyaka bihingiye no kuyigurisha ku isoko bashaka…..
(6)politiki yo kubuza abaturage gukorera ingo zabo, bagahozwa mu manama y’urudaca kandi atabafitiye akamaro.
(7)politiki yo gupfukirana abaturage, bagahozwa ku iterabwoba n’ihagarikamutima, batera hejuru batabaza ntihagire umutegetsi ubatega ugutwi.
(8) urutonde ni rurerure!!
4.Aba baturage b’u Rwanda bamaze igihe bataka ariko nta mutegetsi umanuka ngo yumve ikibazo kiriho kandi gishakirwe umuti. Abategetsi bakagombye kuba begereye abaturage bahisemo kwiturira mu KINYOMA no mu guhakirizwa bitwikiriye IMIHIGO yo kwikirigita bagaseka ngo ngaha bageze ku ITERAMBERE ryo ku bipimo by’ indashyikirwa , ibyo bikavugwa mu gihe inzara iri kurimbura abaturage!!!
5.Ndatabariza Abaturage b’Abanyarwanda bazahajwe n’inzara, dore ni ukuri barashize kandi bapfuye urwagashinyaguro.
Ngiyo induru yarenze rubanda rw’i Rwanda. Ngiyo induru Nyagasani Imana atagishoboye kwihanganira.
UMWANZURO
Ubutegetsi bw’igihugu ntibushobora kubakirwa ku karengane, ikinyoma,iterabwoba, ivangura…(contre-valeurs) ngo icyo gihugu kizabure kurimbuka!
Mu Rwanda hakenewe impinduka ya karahabutaka, hakabaho ubutegetsi bwubakiye ku ndangaciro nzima( valeurs) nk’ukuri, ubutabera, urukundo, ugusarangaya ibyiza by’igihugu.
Iyo mpinduka nanjye niteguye kuyitangamo umuganda wanjye.
Niyo mpamvu nsaba abo twabyumva kimwe nti nimuze natwe tumanuke tujye I Kigali, dufatanye kureba uko iby’iyo nduru byatuza.
Icyumweru cyiza ku Bataripfana bo muri Norvege n’inshuti zabo za Nouvelle Generation , mwatwakiriye neza Imana ibibahere umugisha.
Happy birthday kuri Kizito Mihigo ukwiye gufungurwa bidatinze kuko yarenganyijwe bikomeye.
Dukomeze kandi dusabire abaturage bariho batikizwa n’inzara mu Rwanda, kandi ushoboye kugira uwo yafasha abyihutire kuko bikenewe.
Uwanyu, Padiri Thomas Nahimana.


c: text/html

text:
Igice-2- Ubumenyi nyakuri bw'Ijambo ry'Imana butwereka neza, ku buryo budashidikanywaho, ko isezerano rya mbere, Pawulo yita isezerano RY'INSHOREKE, ryatangiriye ku musozi Sinayi, rirangirira ku musozi wa Gologota ku musaraba. (Gal.4:21-31) Isezerano ry'Inshoreke ryasimbuwe n'isezerano rishya, Pawulo yita ISEZERANO RY'UMUGENI, ryatangijwe n'amaraso ya Yesu, (amaraso y'isezerano rishya). Ibintu byose byarangaga isezerano ry'inshoreke BYACYUYE IGIHE, kuko byari IGISHUSHANYO cga IGICUCU cy'Isezerano rishya. (Kolos.2:16-17 / Heb.10:1) Ibitambo, amaturo,.. Byose BYAVUYEHO mu isezerano ry'umugeni ryatangiriye i Gologota ku musaraba. Nibyo Pawulo avuga mu Abaheb.10:5-9: «Ni cyo cyatumye ubwo Yesu yazaga mu isi avuga ati: IBITAMBO N'AMATURO NTIWABISHATSE , Ahubwo wanyiteguriye UMUBIRI. Amaze kuvuga ibyo ngo: Ibitambo N'AMATURO n'ibitambo byokeje, n'ibitambo by'ibyaha NTIWABISHATSE kandi ntiwabyishimiye", (ari byo bitambwa nk'uko amategeko yategetse), aherako aravuga ati"Dore nzanywe no gukora ibyo ushaka." AKURIRAHO IBYA MBERE, gukomeza ibya kabiri.» >> Ibitambo n'Amaturo BYAKUWEHO n'umubiri wa Kristo. Ibi utabyemera AZABONA ISHYANO, kuko aba ateye ishoti igitambo cya Kristo. >> Ese muri mwe NI NDE WATAMBA INKA cga intama ngo nuko Abisiraheli BABITAMBAGA ? Ndakeka nta numwe. Kubera iki mutabitamba ? Nuko BYASIMBUWE n'igitambo cya Kristo. Pawulo rero arasobanura ati: "Ibitambo n'AMATURO ntiwabishatse, Ahubwo wanyiteguriye UMUBIRI." Umubiri wa Kristo wasimbuye SI IBITAMBO BYONYINE, AHUBWO N'AMATURO. Niyo mpamvu nyuma y'urupfu rwa Yesu i Gologota, abakristo batongeye gutamba ibitambo by'inka, BATONGEYE GUTANGA AMATURO N'ICYACUMI. Nta na hamwe wasoma mu itorero rya mbere, ni ukuvuga, mu byakozwe n'intumwa, mu mabaruwa ya Pawulo,... Baka abakristo AMATURO N'ICYACUMI. Nta na hamwe, kuko Pawulo wari kubyaka ubwe yigishaga ko " Ibitambo n'AMATURO byakuweho n'umubiri wa Kristo". (Birakomeza)
UMWIGISHWA WA YESU KRISTO - 27/12/2017 saa 10:09

robotstxt: allowed

filter: keep


text:
Umuyobozi w’Ikigo cy’Igihugu gishinzwe Uburezi (REB), Dr Ndayambaje Irenée, yatangaje ko ikizamini cy’Icyongereza kizajya gikorwa n’abasoza amasomo y’icyiciro cya kabiri cya kaminuza kizatuma abagitsinze bashobora gukomereza amasomo mu mahanga batagombye gukora ibizamini bindi mpuzamahanga nka TOEL (Test of English as a Foreign Language), IELTS (International English Language Testing System) n’ibindi.
Mu kiganiro yagiranye na IGIHE, Dr Ndayambaje yirinze gutangaza igihe ibi bizatangirira ariko avuga ko inzego zose z’uburezi n’abafatanyabikorwa bazo barimo kunoza iyo gahunda maze akangurira abantu bose by’umwihariko abanyeshuri bo mu byiciro byose kwita cyane ku rurimi rw’Icyongereza hakiri kare kuko mu gihe kiri imbere utazaba agishoboye neza atazahirwa mu rugendo rw’amashuri ye.
Yagize ati “Muri iyo gahunda tuzafashwa na British Council (ikigo cy’u Bwongereza). Na za mbogamizi abantu bagiraga barangije amashuri bagasabwa kujya gukora ibizamini bya TOEL cyangwa IELTS kugira ngo bemererwe kujya kwiga hanze y’u Rwanda ntibizongera kuba ngombwa kuko iki kizaba kiri kuri urwo rwego.”
Yongeyeho ko abazajya batsindwa ikizamini cy’Icyongereza bagiye gutangira kaminuza bagomba kuzacyiga mu bigo by’indimi (language centers) bizafungurwa muri za kaminuza zose maze bakazakora ikizamini mpuzamahanga barangije kandi kaminuza zose zigakora ikizamini kimwe kugira ngo hatazagira abazajya bahindura kaminuza bashakisha aho batanga ikizamini cyoroshye.
Ndayambaje ati “Ndagira ngo mbwire abantu bazakoreshe neza ayo masomo y’indimi kuko ni yo azatuma bahabwa urupapuro rw’uko basoje kaminuza; mbere y’uko umuntu yambara ya kanzu ngo yasoje kaminuza, agomba gukora ikindi kizamini cy’Icyongereza, nagitsindwa ntabwo azajya ku rutonde rw’abagomba gukorerwa ibirori ko basoje amasomo. Ubu ni uburyo bwo guteguza abantu tubabwira ngo Icyongereza rwose, muntu we ushaka kugira ngo urugendo rwawe rw’amashuri uzarusoze neza, fatirana, ugikoreshe, wihugure, abafite intege nke begere abafite ubumenyi bwisumbuye babafashe.”
Yakomeje avuga ko hashize imyaka itari mike ururimi rw’Icyongereza rubaye umuyoboro w’ibyigishwa mu mashuri yose ariko nk’uko bigenda bigaragara, abantu barangiza amashuri batakizi, bikaba bigomba guhinduka.
Ku ishuri hagomba gukoreshwa Icyongereza gusa
Ndayambaje yavuze ko REB n’abafatanyabikorwa barimo kwigira hamwe uburyo ubumenyi bwa buri mwarimu mu Cyongereza bwasuzumwa niba buri ku gipimo cyo hasi, kiringaniye cyangwa cyo hejuru.
Ati “Turashaka ko Icyongereza gifata imizi bikaba ari na byo bizadufasha kugira ngo na bwa bumenyi bunyuzwa muri urwo rurimi bushobore gutangwa neza kuko mu by’ukuri ntiwashobora kwigisha mu rurimi nawe utumva. Turifuza ko abana n’abayobozi mu mashuri baha Icyongereza umwanya muri serivise zose zo mu kigo, ibiganiro hagati y’abanyeshuri baba bari mu ishuri cyangwa mu mikino bikorwe mu Cyongereza. Mu gihe umuntu wese yinjiye mu kigo akwiye gukoresha Icyongereza, ni cyo kizatuma abantu barumenya, barutinyuka kuko hari abakikandangira mu kuruvuga.”
Ndayambaje yibukije ko u Rwanda ruri mu miryango myinshi mpuzamahanga kandi ko Icyongereza ubu ari cyo gikoreshwa cyane mu buhahirane n’ubwumvane mpuzamahanga, bityo ko buri wese agomba kucyitaho kugira ngo Abanyarwanda babashe kurenga imipaka abantu bagenda bahura na yo mu buzima.
Umwe mu myanzuro 13 yafatiwe mu mwiherero w’abayobozi bakuru b’igihugu wasojwe mu kwezi gushize, hemejwe ko hagomba gutezwa imbere ireme ry’uburezi no kunoza imyigishirize y’indimi hitawe cyane ku rurimi rw’Icyongereza.
Mu 2009 ni bwo u Rwanda rwiyemeje ko amasomo yose azajya atangwa mu Cyongereza gusa maze abarimu batangira guhabwa amahugurwa y’Icyongereza kuko abenshi bigishaga mu Gifaransa ariko kugeza ubu hari benshi bakigaragaza intege nke muri uru rurimi mu gihe hari n’abarangiza Amashuri Yisumbuye badafite ubumenyi buhagije kandi arirwo baba barizemo amasomo yose.


text:
Abatuye Umurenge wa Mbuye barishimira ko bagiye kujya baherwa serivise ahantu heza kandi hisanzuye, bagasaba ubuyobozi gukomeza gushimangira ibijyanye no gutanga serivise nziza nk’uko bwabitangiye.
Ibi barabigaragaza mu gihe kuri iki cyumweru tariki ya 27 Kanama 2017 hatashywe inyubako nshya y’ibiro by’uyu murenge yuzuye itwaye asaga miriyoni 40 yamafaranga y’u Rwanda.
Uramutse Liliane afite ubumuga bw’ingingo akaba atuye mu Mudugudu wa Gafunzo, Akagali ka Mwendo. Agira ati “Ibiro bishya by’Umurenge ni ikitegererezo iwacu: bifite ibyumba byinshi kandi birimo amakaro hose”.
Ahamya ko ibi biro bizatuma abakozi bakora bisanzuye, bakabasha gutanga serivise nziza. Iyi nyubako kandi ngo ni igisubizo ku bajyaga bakenera serivise zisaba gutegwa amatwi, ariko ubucucike bw’abakozi mu cyumba kimwe bukababuza kwisanzura.
Nyirajyambere Donata ni Umubyeyi w’imyaka 49. Atuye mu Mudugudu wa Kamurema, Akagali ka Mbuye. Na we ashima ko Umurenge ubonye “ibiro by’ikitegererezo”.
Ati “Ni inzu nziza cyane, ni iterambere rikomeye twagezeho”. Mu magambo agaragaramo gutebya abwira abatamenyereye kugenda ku makaro kujya bigengesera ngo hato batanyerera. Ati “Ni ukugenda witonze bitewe n’inkweto wambaye; rwose ni ukugenda wigengesereye”.
Uramutse na Nyirajyambere basaba abazakorera muri iyo nyubako gukomeza kurushaho kunoza serivise batanga. By’umwihariko Uramutse anasaba abakuru b’imidugudu gufasha abaturage kumenya gahunda z’abakozi n’umuyobozi w’Umurenge kugira ngo umuturage ubakeneye ajye ajya kubashaka yizeye neza ko abasanga ku biro. Ibi ngo abishingira ku kuba Leta yarabahaye telefoni ikanabashyiriraho uburyo bwo guhamagarana hagati yabo no guhamagara ku zindi nzego z’ubuyobozi batishyujwe iyo serivisi.
Twagirimana Epimaque, Umuyobozi w'Akarere wungirije ushinzwe ubukungu
Ntaganda Assiel ni Umukuru w’Umudugudu wa Nyakarekare, aho ikicaro cy’Umurenge giherereye.
We agira ati “Iyi ni inyubako isobanutse cyane rwose. No mu Turere duturanye, aho nagiye hose, nta handi nabonye ibiro by’Umurenge bisobanutse nk’ibi”.
Kimwe na bagenzi be, Ntaganda avuga ko ntacyo byaba bimaze kugira inyubako nziza ariko serivise zo zikaba mbi. Ati “Nubwo mu Murenge wacu nta genda ugaruke nk’iyahozeho hambere, ndetse tukaba twishimkira serivise duhabwa, ubuyobozi turabusaba gukomeza kunoza servisisi buha abaturage”.
Umunyamabanga Nshingwabikorwa w’Umurenge, Byiringiro Jean Paul, yemeza ko iyi nyubako yisanzuye izafasha mu kurushaho kunoza serivise zitangirwa ku Murenge, agasaba abakozi kurushaho kunoza imitangire ya serivise dore ko ubuto bw’inyubako butatazongera kuba urwitwazo rwa serivisi zitanoze.
Avuga kandi ko kuba abaturage bishimira ibyiza Leta ibagezaho byongerera abakozi n’abayobozi b’umurenge ishyaka ryo kurushako gukora neza.
Ati “Ku ruhande rw’ubuyobozi turishimira iterambere Leta y’u Rwanda ikomeje kutugezaho; by’umwihariko turishimira ko n’abaturage bacu bishimye, bikaba biduha imbaraga zo kurushaho gukorana ingufu kubera yuko abo duha serivise bishimiye ibikorwa Leta ikomeje kubagezaho”.
Umuyobozi w’Akarere wungirije ushinzwe ubukungu, Twagirimana Epimaque, ari na we wayifunguye ku mugaragaro, yasabye ubuyobozi n’abakozi b’Umurenge gufata neza iyi nyubako no kuyirinda kugira ngo izarambe, anasaba abatutage gufata neza muri rusange ibikorwa remezo byose Leta ibagezeho.
Inyubako nshya y’ibiro by’Umurenge wa Mbuye yuzuye itwaye asaga miriyoni 40 z’amafaranga y’amanyarwanda. Ije isanga ibikorwa by’iterambere birimo amazi meza n’amashanyarazi abaturage bagejejweho na Nyakubahwa Perezida wa Repubulika.
Yatangiye mu mwaka wa 2013 ku gitekerezo n’ubushobozi bw’abaturage ubwabo, nyuma iza guhagararira ku madirishya.
Mu mwaka w’ingengo y’imari 2016-2017 ubuyobozi bw’Akarere bwiyemeje kuyikomeza no kuyongera, ikaba yaratanzweho amafaranga akabakaba miriyoni 40.


text:
URUKUNDO
Yabeshye ababyeyi ko agiye gushaka umushinga, yigira mu bagabo (igice cya gatatu)
Mu gice cy’iyi nkuru "INKOVU Z’URUKUNDO" cyarangiye Eugenie atumva neza ubutumwa Tycoon yari yamwoherereje amumenyesha ko iby’urukundo rwabo byarangiye, ese byaje kugenda gute?
Sunny amaze kumugira izi nama nibwo Eugenie yahise amubwira ati “Sha njyewe ejo sinzaza ku ishuri nzaza muri kindi cyummweru kuko papa yambwiye ko nta mafaranga afite ngo yari azi ko umushinga nari nagiye gushaka nawubonye bituma adashyiraho ingufu zo kuyashaka, ubwo rero naboneka nzaza.”
Eugenie amaze kuvugana na Sunny yasigaye yivugisha ati “Ese ubundi Tycoon arantesha umutwe nka nde? Nagende nzasigarana na Peter wanjye we ufite amafaranga ureke uriya mutindi urutwa n’imbeba yo mu rusengero nako nibe nayo irya ibirago! Nashaka agende.”
Mu gitondo cya kare Tycoon yafashe telephone ya se ngo ahamagare Furaha amubaze uko mama we amerewe bityo amenye niba ajya no ku ishuri ariko kubw’amahirwe make telefone ntiyacamo maze afata umwanzuro wo kwigendera wenyine.
Mu ma saa saba nibwo tycoon yasesekaye mu kigo. Abanyeshuri yahasanze baratunguwe kuko yari asanzwe aza bwije.Bony umwe mu basore bagendanaga ku ishuri, yasanze yahageze kare nuko atangira kumusereza agira ati “Tycoon ko uje ku manywa iwanyu babasohoye mu nzu?
Bony yavugaga gutya atebya ariko atungurwa no kubona Tycoon atishimye namba, ndetse akabona atanamwitayeho Na gake niko kumwegera amubaza icyo yabaye,
Muvandi bite ko mbona utameze nk’ubusanzwe?
Byihorero Bony, Eugenie yaransajije pe ku munsi w’abakundanye yambeshye ku nsura ndamutegereza ndamubura.
Hhhhh! Icyo nicyo cyagutesheje umutwe?
Ndeka sha! Uranyumva nabi, nuko utazi uko ejo byangendekeye rero! Nahuye n’umumotari , turaganira ambwira ko akundana na Eugenie, ariko ibyo nta kibazo nababajwe cyane nuko yambwiye ko Eugenie yagiye kumusura ku munsi wabakundanye akanamuraza bagakora urukundo inshuro zishoboka mugihe njye ataranansoma ku itama, byongeye akaba yaragiye yo umunsi twari twasezeraniyeho guhura, urumva ako gahinda wowe wakihanganira Bony? Sha Peter yarabimbwiye mpita ngwa muri koma kuburyo naje guhembuka nyuma y’igihe kinini.
Yoo! ihangane disi! gusa ntuhangayike abakobwa ni benshi reka umuswa kandi umwibagirwe burundu, abakobwa bagukeneye hano ni benshi. Sha njye nari mfitanye gahunda na Kabaju yo kuzinduka tugahurira ahangaha abanyeshuri bataraza kuko yambwiraga ngo arankumbuye cyane niyo mpamvu nariraye twageze aha saa tatu!
Ndabyumva ubu mwaryoheje?
Eeh! bimwe bikaze umwana yampobeye neza numva ndapfuye kuburyo twashidutse tubikoze tutabiteganyije...
Eeh! ubwo se nta soni, mwabikoreye he?
Jya wigira umwana! twagiye inyuma y’amashuri kandi byari byoroshye kuko nta banyeshuri benshi bari bakagera ...sinibutse n’agakingirizo ariko ubanza nabo baba badukumbuye nkurikije ukuntu yanyihaye wese ?
Umva sha! baba badukumbuye ariko se kunteye ubwoba Bony, ubwo uramutse wamuteye inda niba mwakoreye aho. Ibaze kwitwa umugabo wiga mu mwaka wa Gatanu?
Eee! ariko uziko bishoboka, nyibutsa kubara ukwezi k’umugore nabonye wowe ubizi menye niba namuteye inda mushakire ibinini bibuza gusama hakiri kare kuko yambwiye ko uyu ari umunsi wa munani uhereye igihe yaboneye imihango.
(Abanza kwiyumvira)...ndumva nta kibazo kuko intanga ngore twize ko isohoka ku munsi wa cumi na kane uhereye igihe waboneye imihango bityo bakavuga ko guhera ku munsi wa cumi kugeza ku munsi wa cumi na gatandatu umugore wese ufite ukwezi kudahindagurika atagomba gukora imibonano mpuza bitsina idakingiye kuko yahita asama.
Imana ishimwe wari unteye ubwoba pe!Ese amakuru ya Furaha mwana ko maze iminsi muhamagara nkumva inimero ye itariho? Simuturanye?
Sha uziko nari nibagiwe! Twahugiye mu bakobwa nibagirwa kukubwira ko Furaha amaze iminsi arwaje mama we kandi ararembye cyane ahubwo tujyane hanze dushake telefone tumuhamagare tumenye amakuru ye niba azaza vuba cyangwa azatinda kuko nanjye ntiduheruka kuvugana.
Sha hariya nazanye agafone reka tumuhamagare twumve amakuru ye ,gusa disi yihangane!
Bakimuhamagara, Furaha yitabye fone ariko ntiyavuga hashize umwanya muto arakupa, Tycoon na Bony bayoberwa ibibaye bakeka ko ari ikibazo cy’umurongo w’itumanaho maze bongera guhamagara bwa kabiri noneho bitabwa na mushiki wa Furaha witwa Akariza Chantal, bakimubaza amakuru yahise ababwira ati “Sha twagize ibyago mu gitondo cy’uyu munsi mama wacu yitabye Imana ubu umurambo uri kwa muganga tuzashyingura ejo.”
Tycoon na Bony bahise bagwa mu kantu, babura ayo bacira n’ayo bamira kuburyo hashize iminota nk’itanu ntawe uvugishije undi, nuko nyuma Tycoon ati”sha nta kundi wa mugani wa wa musizi inzira ya muntu ni uruziga twese dufite yo ikibanza bityo umuvandimwe Furaha yihangane.”
Bony nawe yahise avuga ati “Reka tujye gutembera ku kibuga tube tubyiyibagijeho gato buriya ejo nzabibwira abanyeshuri bose hanyuma dusabe uruhushya abazemera tuzajyana kumutabara nta kundi ni inshuti yacu.”
Bakigera ku kibuga baricaye baraganira barimo batangarira igipangu gishyashya ikigo cyari cyujuje inyuma y’amashuri abanyeshuri bo muwa Gatunu bigagamo dore ko ayo mashuri yari anaturanye n’ikibuga cy’umupira w’intoki (basket) ndetse n’icy’umupira w’amaguru.
Bakiganira bagiye kubona babona Sunny arahingutse afite amakaye mu ntoki yari ajyanye mu ishuri. Uyu mukobwa akibakubita amaso yaje asimbukira hejuru ahita ahobera Tycoon kuburyo hagati yabo n’uwari gucishamo urushinge rutari kubona inzira! Maze aramusoma biratinda kuburyo wabonaga nta gitekerezo cyo kumurekura afite.
Tycoon na Bony bo byari byabayobeye kuko uyu mukobwa yari azanye udushya batamumenyereyeho, nuko nyuma yo guhobera Tycoon, Sunny ahobera na Bony ariko bidashamaje maze ahita akurura akaboko ka Tycoon ngo bajyane mu ishuri amuherekeze ajyane amakaye, maze Bony wakundaga gutebya cyane ahita avuga ati “Sha nzabarega si ndi akabati k’amagambo ubwo mubonye nyir’urugo adahari none mugiye kurugenza uko mwishakiye! Tycoon wari umenyeranye na Bony cyane aramusubiza ati sha Bony reka mugeze mu ishuri ndahita nza ndagusanga aho cyangwa uze tujyane niba ugize ishyari!
Soma:Yabeshye ababyeyi ko agiye gushaka umushinga, yigira mu bagabo (igice cya Kabiri)
Yabeshye ababyeyi ko agiye gushaka umushinga, yigira mu bagabo (Igice cya Mbere)
Sixbert Murenzi
IBITEKEREZO
-
Twararindiriy Suite Yiyonkuru Komwatinz Se?
-
ko igeze aharyoshyera!mwagiye musohora byibura agace kamwe buri munsi?
-
ko igeze aharyoshyera!mwagiye musohora byibura agace kamwe buri munsi?
-
Iyinkuru ninziza mukomeze muduhe nibindi bice birikudugasha
-
iyi Story ni nziza kandi ikwiye gusigira isomo urubyiruko


text:
Urwenya rwoherejwe na MABEIBE MAPOZI:
Mon, 22 Jul 2013 09:24:06 +0200
Umugabo umwe yarafite abamusenyera urugo ariko we atabizi nuko umunsi umwe azakubwira umugoreye ati uyumunsi mfite gahunda saa 12:00 sindi buze umugore ati ntacyo Chr ahamagara babagobo 2 umwe amuha gahunda ya saa 13:00 undi amuha gahunda ya saa15:00 nuko uwasa 13:00 arayica aza saa 14:20 hashije umwanya umugabowe aragaruka arakomanga arungurutse asanga numugabowe afata cyakigabo agishyira mumufuka arahambira arangije akingurira umugabowe urumva masaha yariyagiye wawundiwe azayubahirije isaha nawe arakomanga nuko umugore asahoka kureba ati karibu nogufata wamufuka aramuha warimo cyakigabo awukorera uwowaruje atiharuntu wasize ibintubyawe aha naritangiye kwibaza ahobirara uwomugabonawe kukoyabonaga nyirurugo ntiyajuyaje noguhita yikorera ati mwakoze kumbikira arashaka ageze munsiyurugo akubitahasi arigendera abashinjwe isuku bahageze nindewataye imyandahano noguhambura bajyana kwamuganga umwewamwikoreye azakumva inkuru yuko kanaka arimubitaro ajyakumusura atinimpanuka? Undatoyasha niwamugore wantuza narinagiyeyo kugirukonigenza umugabowe ahitaza ahitanshyira mumufuka nyumabaranyikorera bajyakunta undi arasekacyane!!!! Hihii hihii ati nijye yampaye isaha njensanga umugabowe arahari ampumufuka atinibintubagusigiyaha nukondikorera mbitamunsiyurugo (UMWE ATI UZIKO UFITE IMBARAGA UNDATI NAWURAREMEREYE )
Uru rwenya rufite amanota


text:
Akamaro ntagereranwa k’umunyu
Mu ngo zacu usangamo imiti isukura itandukanye ikorerwa mu nganda, uyu munyu wa bicabonate ushobora gusimbura iyo miti yose kandi wo ntacyo wangiza ku bidukikije. Ushobora no kugufasha mu kugira isuku, ku bikoresho byo mu rugo, ku mubiri wawe ndetse ni n’umuti wagufasha kumererwa neza mu mubiri wawe. Dore ibintu 14 byibura wagufasha iwawe :
1. Gusukura uburoso n’ibisokozo
Ubirambika mu mazi wakorozemo umunyu, ubundi mu minota mike umwanda uba warirunzemo ukivanamo.
2. Gukoropa
Ku bafite inzu z’amakaro, gukoropesha amazi ashyushye wakorozemo itase y’umunyu bikesha amakaro.
3. Guhanagura umwanda ku bikuta by’inzu
Abana bashobora gukinira mu nzu, bakandika ku bikuta. Biroroshye, utosa agatambaro mu mazi akorozemo umunyu, ubundi ugahanagura gake gake aho banditse. Hakongera hagasa neza nka mbere.
4. Kuzibura imiyoboro y’amazi
Ufata vinaigre ukayivanga n’umunyu ubundi ukabisuka mu muyoboro wazibye.
5. Gukesha amenyo
Uvanga indimu/Amazi n’umunyu, ubundi ugakubisha uburoso busanzwe bw’amenyo mu gihe kingana n’umunota ubundi ukiyunyuguza.
6. Utuma indabo zidasaza vuba
Ukoresheje akayiko k’isukari, unyanyagiza mu ivase y’indabo ubundi bikazirinda gusaza vuba.
7. Kugabanya impumuro mbi mu mafirigo
Iyo wabitse umunyu inyuma muri frigo mu gikoresho gifunguye, firigo yawe ihorana impumuro nziza… Hehe na za mpumuro z’amata n’izibindi bintu muri frigo yawe.
8 Kuruhura ibirenge byananiwe
Fata neza ibirenge byawe nimugoroba wiriwe mu ngendo, ubirambike mu mazi y’akazuyazi wakorozemo ibiyiko bitatu by’umunyu.
9. Ushobora kwifashishwa nka Shampo
Umunyu mu gihe udafite shampo, ushobora kuwunyanyagiza mu musatsi ubundi ukawusubiza ubwiza bwawo.
10.Kugira Impumuro nziza mukanwa :
Umunyu wagufasha kugabanya impumuro mbi mu kanwa, iyo wiyunyuguje ikirahure cy’amazi wavanzemo akayiko k’umunyu.
11.Koroshya uruhu rwangiritse
Ku bantu bafite uruhu rwangijwe n’izuba cyangwa kubera izindi allergies zitandukanye zatuma uruhu rwangirika, ufata agatasi k’umunyu ukavanga mu ibase y’amazi ugiye gukaraba.
12. Usukura Ibikoresho byo mu nzu
Intebe, Ibitambaro by’intebe, n’ibindi bikoreshwa byo mu nzu bishobora guhanagurwa n’amazi wakorozemo umunyu bigacya.
13. Kurwanya impumuro mbi ku mubiri
Umunyu ushobora gukoreshwa nka deodorant, uwusiga mu kwaha ubundi ukagufasha kutirwana impumuro z’icyuya.
14. Gusukura amashenete, amasaha n’ibindi bikoresho bikozwe mu butare.
Ufata igipimo cy’amazi n’ibipimo bitatu by’umunyu ukavanga. Ubundi ibikoresho byawe ukabirambikamo.


text:
Kuri uyu munsi tariki ya 15 Mutarama 2018 mu karere ka Nyanza hatashywe ibyumba by'amashuri 2 byubatse ku ishuri ribanza rya Kaganza,2 byubatse ku rwunge rw'amashuri rwa Hanika na 2 byubatse ku rwunge rw'amashuri rwa NyanzaB,uyu muhango witabiriwe na Guverineri w'Intara y'Amajyepfo Madamu Mureshyankwano Marie Rose,umuyobozi w'Akarere ka Nyanza bwana Ntazinda Erasme,Umuyobozi w'ingabo mu turere twa Nyanza na Ruhango Lieutenant Colonel Kabanda Joseph,umuyobozi wa Polisi mu Karere ka Nyanza SSP Kizza Edouard,Umunyamabanga Nshingwabikorwa w'Akarere bwana Niyonshimye Olivier,umuyobozi w'imirimo rusange bwana Nkurunziza Enock,abanyamabanga Nshingwabikorwa b'imirenge ibi bigo biherereyemo,abayobozi b'ibigo ndetse n'ababyeyi barerera muri ibi bigo.
Abayoboozi bataha kumugaragaro ibyumba by'amashuri kuri GS Nyanza B
Mu ijambo ry'umuyobozi w'Akerere yashimiye Guverineri w'Intara kuba iyitabiriye iki gikorwa,ashimira abagize uruhare bose mu iyubakwa ry'aya mashuri aho uruhare runini ari urw'abaturage,yasabye abaturage kuzita kuri ibi byumba bubakiwe babisukura uko bikwiye.muri rusange mu Karere hubatswe ibyumba 28 n'ubwiherero 36 bikaba byose amashuri agiye gutangira byuzuye.
Mu ijambo ry'umubyeyi uhagarariye abarerera mu kigo cy'urwunge rw'amashuri rwa Nyanza B yashimiye ubuyobozi bw'igihugu burangajwe imbere na Nyakubahwa Perezida wa Repubulika budahwema kwita ku mibereho y'abaturage cyane cyane ku myigire y'abana.yijeje ko ibi byumba bazabifata neza ndetse bazakomeza gufasha no gushishikariza abana kwiga no gutsinda neza.
Mu ijambo rya Guverineri w'intara y'amajyepfo Madamu Mureshyakwano Marie Rose yashimiye ubuyobozi bw'akarere,inzego zitandukanye n'abaturage muri rusange kuba barafatanyije mu kubaka ibi byumba bakaba babashije kubyuzuza mbere y'uko itangira ry'amashuri rigera.yasabye abarezi gukomeza gutanga ubumenyi n'uburere bufite ireme,kwita ku isuku y'abanyeshuri barera ndetse no gukomeza kurera abana neza.yibukije ababyeyi kwita ku bana babashakira ibikoresho by'ishuri bibafasha kwiga neza,kwita ku isuku y'abana babo ku mubiri no ku myambaro ndetse naho batuye,yasabye ababyeyi kandi gutoza abana imirimo bakabakoresha imirimo ikwiye kdi itavunanye kugirango bazavemo abagore n'abagabo babereye u Rwanda.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Kujujubya umuntu cyangwa kumwogeraho uburimiro (Harassment) ni amagambo ashaririye y’urucantege, imyitwarire cyangwa ibikorwa umuntu akenshi ukunze kuba afite ububasha cyangwa ufite icyo arusha undi akoresha mu kwibasira, gutoteza no guhabura uwo asuzuguye. Ibyo bikorwa biba bigamije kumunnyega, kumuca intege, kumutesha agaciro, kumutera ubwoba, kumutoteza no gutuma ahabuka agata umurongo w’ibyo yakoraga ku bw’inyungu runaka ubikora aba agamije ariko byose bikangiza ubuzima bw’ubikorewe.Uku kujujubya ni intwaro ikomeye y’igitugu n’iterabwoba ndetse ikaba n’intwaro yo gutesha umuntu agaciro n’icyubahiro mu muryango. Usanga uko kogeraho umuntu uburimiro cyangwa kumujujubya bimwangiza mu ntekerezo ndetse yemwe bikanamugiraho ingaruka ku buryo atabasha kugira ishema ry’uwo ari we no kugaragaza ubushobozi bw’icyo ashoboye. Iyo usesenguye neza usanga kogeraho umuntu uburimiro umujujubya ari ihohoterwa rishingiye ku mitekerereze rikorwa rigatesha agaciro ikiremwamuntu. Iyi ngeso yo kogeraho umuntu uburimiro ikunze kugaragazwa n’abakoresha bamwe badafata neza abo bayobora, abagabo n’abagore bamwe na bamwe basuzugurana mu ngo zabo, bamwe mu babyeyi gito n’abandi bantu biyumva ko hari isumbwe runaka bafite kurusha abandi.
Ibimenyetso biranga umuntu wajujubijwe
Bimwe mu bimenyetso byerekana umuntu ujujubywa nk’uko tubikesha urubuga harassment101.com, harimo kurwara igifu, kurwara umutwe udakira, kubura intege zo gukora imirimo runaka, kugira isesemi ya buri kanya, gushikagurika; kabone niyo haba nta kimukanze, kubura ipfa ryo kurya, kugira indwara y’ibitotsi no gutakaza ibiro. Kuri bamwe usanga baryagagura kubera kugira ubushake bwo kurya budasanzwe ari na byo bituma bagira umubyibuho ukabije.
Mu mitekerereze, usanga umuntu wogeweho uburimiro ajujubywa atoroherwa no gufata mu mutwe cyane kubera gutakaza ingufu zifasha ubwonko bwe kwibuka. Usanga kandi afite imyitwarire y’umushiha, aho aba yumva nta muntu runaka ashaka kuvugana na we ndetse yemwe banavugana akamubwiza inani na rimwe. Abandi bo usanga batangira kugira ibitekerezo bibaganisha ku kwiyahura cyangwa ugasanga bahora barira. Hari n’abandi ushobora gusanga bahora baryamiye amajanja kandi babijyanisha no kugira umushiha ukabije. Mu bindi bimenyetso bibaranga usanga barakazwa n’ubusa mbese ari ba bandi twita ibifura. Usanga kandi abatangiye kwibasirwa n’ingaruka z’iyi ndwara bagira indahiro cyangwa kwivumagura bidasanzwe ku kintu runaka kabone n’ubwo kaba ari akantu gato. Ikindi kimenyetso ni ukubura ubushake bwo gutera akabariro. Na none kandi bene aba bantu bajujubijwe usanga nta kintu gipfa kubashimisha. Uzasanga kenshi abibasiwe bahita batangira kwiyahuza ibiyobyabwenge kugira ngo babashe kwivana muri ako gahinda n’ubuzima bubi baba barimo.
Zimwe mu ngaruka ziterwa no kujujubya umuntu:
1. Umujinya
Iyo umuntu yibasiwe n’undi muntu runaka ahora amujujubya (harassing) bituma agira umujinya. Kenshi usanga nyir’ukubikorerwa aba yumva ko umujinya we ufite ishingiro cyane cyane ko aba yumva afatwa nabi akumva ndetse yanze n’aho hantu aba ari.
2. Kwiyanga
Uko umuntu agenda yogerwaho uburimiro bigera ubwo yumva ababaye birenze urugero noneho bigafata indi ntera yo kwiyanga. Akenshi usanga benshi bibaho batangira kwirenganya batekereza ko ari bo ba nyirabayazana. Ibi rero bituma umuntu atangira kutigirira icyizere ndetse akaba yanatangira kwicuza impamvu atagira icyo akora ngo yumvishe umujujubya ko ibyo amukakorera atari byo.
3. Kwisuzugura
Kujujubywa bituma umuntu yitesha agaciro ndetse akanisuzugura yumva ko nta cyo ashoboye. Kubera kumva ko asuzuguwe, nta gaciro afite, ko anasuzuguwe bijyana no kwitinya we ubwe, bituma ujujubywa inshuro nyinshi yisuzugura ndetse akenshi akigira ya nsina ngufi mu byo akora byose. Kenshi rero abajujubya abandi ni byo baba bashaka.
4. Kugira impagarara
Iyo wogerwaho uburimiro uhora uhangayitse ndetse ufite n’impagarara wibaza uko ejo buzacya. Ibi biterwa n’uko uba utabashije kwakira ibigukorerwa bityo ugahora mu muhangayiko udashira. Na none kandi umuntu wagezweho n’iyi ngaruka atangira no gukeka amababa abamwegereye nk’inshuti, umuryango, abo bakorana n’abandi abashinja ko baba bari inyuma yo kujujubywa kwe.
5. Guhungabana k’ubukungu
Kenshi ku muntu ujujubywa ari ku mirimo runaka imuhesha imibereho bituma ava ku kazi. Iyo atakivanyeho mu gihe umukoresha we atamushaka akora uko ashoboye akamumanura mu ntera. Na none kandi umuntu wagezweho n’izi ngaruka akunze gusiba ku kazi ndetse bamwe bagahora barwaye umutwe n’izindi ndwara zitewe no guhangayika. Ibi rero bituma adatera imbere kandi bikanahungabanya ubukungu bw’igihugu cyane ko iyo abantu bakora badafite ubwisanzure bituma umusaruro bagomba gutanga uba muke. Mu zindi ngaruka mbi tutakwirengagiza harimo kwigunga ndetse no gutakariza icyizere abantu.
Nsoza nagira nti “Umuntu akenera kwizerwa, kumvwa ndetse akanahabwa agaciro kamukwiye ku bw’icyo aba azi kandi cyanatanga umusaruro. Wowe rero ujujubya abandi urabicira ubuzima utanaretse iterambere ry’igihugu. Guhwitura ni ngombwa kandi bigakoranwa urukundo n’ubushishozi butarimo gushiha abo ukwiye kuyobora cyangwa guha urugero rwiza. Gusa yaba abakoresha, yaba ababyeyi ndetse n’abandi bajujubya abo bafiteho ububasha bari bakwiye kubireka bakimakaza umuco wo guha agaciro abo bashinzwe. Reka twubahane maze dusenyere umugozi umwe dore ko inzira tugana ari imwe yo kubaka ejo hazaza huzuye amahoro, iterambere n’umunezero. Tumenye kubana neza n’abandi kabone n’aho waba ufite ubushobozi ku muntu runaka, tugize umutima w’ubworoherane no kwicisha bugufi, nta kabuza twabasha kurandura ibibazo bitandukanye bikomoka kuri iyi myitwarire yo kujujubya abandi nk’icy’ubuzererezi, ihohoterwa ritandukanye ribera mu miryango ndetse no mu kazi gatandukanye.


text:
Umuzinga wa langstroth ni urugero rw’umuzinga ufite amafuremo akurwamo kandi niwo ukunze gukoreshwa na benshi. Amafuremo aba atandukanye n’urusenge, kandi hagati yayo harimo umwanya w’inzuki zicamo. Imitiba myinshi ya langstroth abari akazu kameze nkagakarito karimo udufuremu icumi ariko umunani na cumi n’ebyiri nazo zishobora kwifashishwa. Ibipimo n’ishusho muri rusange bihinduka igihugu ku kindi, ni ingenzi kugura imitiba yose kandi ugashyiramo ibintu bimwe.
Uburebure bw’imitiba ibiri ya langstroth ifite furemu icumi.
Iki gishushanyo kerekana umuzinga wa langstroth uturutse hejuru ujya hasi:
• igisenge
• mwo imbere
• aho zisohokera
• ibyumba by’ibyana
• indiba zo hasi
• ibyumba by’ubuki
Umuzinga wa top-bar
Uyu muzinga ni uwakijyambere kandi urahendutse kandi wasimburanwa n’umuzinga wa langstroth n’ibikoresho. Ukoreshwa n’abantu benshi bitewe nuko woroshye kandi urahendutse,uri mubihugu byateye imbere. Umuzinga wa top-bar ufite nawe za furemu zikurwamo ikanagira imyanya y’inzuki zicamo. Umuzinga wa top-bar ufite iri zina kuberara ko amafuremu yawo aba afashe hejuru, si mumpande cyangwa mu ndiba. Umuvumvu ntabwo azubakira fondasiyo( gusa izifasha aho kuyishyira) mu gihe cyo kubaka. Inzuki zubaka ibinyagu zihera hejuru zijya hasi.
Aho utandukaniye n’umutiba wa langstrothnuko ubuki budashobora gusarurwa buyungururwa kubera ko amafuremu yo hejuru adafashe cyane. Bitewe nuko inzuki zongera kwiyubakira ibinyagu nyuma y’ihakura,umutiba wa top-bar utanga umusaruro w’ibinyagu byinshi ariko ubuki bukaba bucye. Kimwe no mu mutiba wa langstroth, inzuki zishobora kubika ubuki ahantu hatandukanye n’ahajya ibyana bigatuma hapfa inzuki nkeya mugihe cy’isarura.


text:
Uyu ni umwe mu bahanzi bakiri bato nyamara bari kugenda bagaragara mu bitaramo bitandukanye byinshi bya gospel mu Rwanda, rimwe aririrmba ku giti cye ubundi acurangira bagenzi be ingoma.
Akomeza avuga ko ariho yamenye umuhamagaro we muri muzika, agira ati: “Nari nko kwishimisha mu gihe Mama yankundishaga muzika y’Imana, buri gihe mbyutse naririmbiraga Maman indirimbo nshyashya y'Imana izwi. Muri korali ya Sunday school y’urwo rusengero, niho namenyeye ko mfite ubushozi bwo kwandika indirimbo; natangiye gukunda music cyane ubwo nigaga kuvuza ingoma mfite imyaka icumi, njya kuri stage maze imyaka itanu ncuranga mu runsengero.
Nacurangiye kandi dacyacurangira benshi bazwi bo muri gospel, aba worship leaders na ba gospel artist benshi urugero nka Aline, the Sisters, Aime Uwimana, Pastor Martin n’abandi…...
Colombus yakomeje avuga ko yakomeje kuririrmba ngo avuye muri Sunday school ngo baje gukora group yitwa ‘Justified group yarimo Nicolas, Ben(The Ben), Dave, Yannick na Mbabazi (Licl Lick) ngo baririmbaga style nyinshi byari byiza kuko muri hip hop Lick Lick, Yannick muri rap mu gifaransa, na Dave mu cyongereza.
The Ben yari vocaliste mwiza muri style zikeneye amajwi ari metallic, naho Nicolas muri backing yari abishoboye. Columbus yageragezaga kuririmba style zose afatanyije n’abo twavuze haruguru bikarushaho kuryoha. Colombus yatangaje ko abo bahanzi baririmbanaga baje kureka gukorera hamwe kubera bamwe babavuyemo bajya muri muzika itari Gospel, aho twavuga nka Lick Lick umenyerewe cyane mu njyana isigaye yitwa ‘Ishuri rya kera’ (Oldschool) na The Ben uririmba cyane indirimbo z’urukundo hagati y’abahungu n’abakobwa n’izindi.
Mubyo Colombus akomeza atangaza harimo ko Imana yaje kumubwira ngo ayikorere azana urubyiruko kuri yo. Ubwo ngo yaje kubyutsa muri we indi style nshya yitwa ‘Ratayah Beat’ ikubiyemo style nyinshi cyane cyane Dancehall, Ragga, Reagge, Latino beat na R&B n’izindi zitandukanye. Ijambo ‘Rata’, Colombus yadutangarije ko riva ku nshinga “Kurata”, naho ‘Yah’ bisobanurwa mu ruheburayo “Uwiteka”. Iyo Colombus ari kuririmba Uwiteka, aba ari kumusaba ngo ahindure urubyiruko rwo mu isi yose amukoresheje nk’icyuma kiroba imitima yazimiye ahanini.
Gahunda ye mur’iyi minsi harimo gukora kuri album ye ikarangira, ubundi ngo agatangira umwaka utaha akomeza gahunda ye yo kuzenguruka mu bigo by’amashuri aririmba abakundisha gospel music kandi abereka ko n’abahanzi bayo bashoboye nta mpamvu zo kujya hanze yayo. “Ngewe intego yanjye y’ibanze ni urubyiruko kandi mu bigo by’amashuri niho urwinshi urubona icyarimwe ukaruha ubutumwa.” Ayo niyo magambo yasojesheje ikiganiro duheruka kugirana.


text:
Imyidagaduro
Inzira y’ubuzima bwa Tom Close nk’umuhanzi akaba n’umuganga
Muyombo Thomas umwe mu bahanzi bakunzwe cyane hano mu Rwanda.
Muyombo Thomas uzwi nka Tom Close, ni umugabo w’imyaka 29, akaba afite impano nyinshi zirimo iyo kuririmba, ni umwanditsi, umunyabugeni ndetse akabivanga n’umwuga we w’ubuganga.
Uyu muhanzi wavukiye mu gihugu cya Uganda, akaza mu Rwanda afite imyaka 7, yatangiye umuziki we mu mwaka wa 2004 kugeza kuri ubu akaba afatwa nk’umuhanzi ukunzwe mu njyana ya RNB.
Tom Close yavuze ko atigeze ahitamo gukora umuziki kuko byari impano ye.
Yagize ati: “ Sinigeze nicara ngo mpitemo kuba umunyamuziki, nabyiyumvagamo no mu gihe nari nkiri umwana, naririmbye muri korare zo mu rusengero nyuma naje kwisanga ndi muri studio ari na bwo muri 2004 natangiye gukora indirimbo yanjye ya mbere.”
Yakomeje avuga ko urugendo rwe rwa muzika rutari rworoshye dore ko kugera mu nzu itunganya umuziki byari bimugoye.
Yagize ati: “ Ntibyari byoroshye nk’ubu, kubona inzu itunganya umuziki nziza byari ingume, kubona ugutunganyiriza indirimbo byari bigoye gusa twagombaga kujya muri buri nzu itunganya umuziki ipfa kuba ifata amajwi.”
Yakomeje agira ati: "Ndibuka umunsi wa mbere njya gufata amajwi, namaze umunsi wose ntegereje, nageze ninjoro ntayafashe, byari imvune, sinari mfite amafaranga gusa urukundo nakundaga umuziki sinigeze mbibona nk’imbogamizi. Umushara nahembwe ndangije amashuri wari ibihumbi 30.000 nyamara gufata amajwi y’indirimbo byari ibihumbi 40.000 urumva ko nagombaga gutegereza amezi abiri.”
Ubumenyi ku gukora umuziki bwari buke ku buryo indirimbo yafataga igihe, aho yashoboraga gufata amezi ane ayitegereje gusa ngo yari afite umuvandimwe wifuzaga kuzatangiza inzu itunganya amajwi y’indirimbo akaba yaramusabye ko yamufasha.
Uko yaje kubona abafana
Kwigirira icyizere bivanzemo ijwi ryiza ni kimwe mu byatumye yigarurira imitima ya benshi. Mu mwaka wa 2008 ni bwo indirimbo ze zatangiye gukinwa ku maradiyo nk’umuhanzi wari ukunzwe aho twavuga nk’indirimbo ye Sibeza, Kuki, Mbwira, Sinarinkuzi yakoranye na mubyara we Mugisha Ben uzwi nka The Ben, ziri mu zatumye amenyekana cyane.
Uyu muhanzi ntiyamenyekanye biciye mu gukora cyane gusa ahubwo yagiye akoresha amwe mu mahirwe yari ahari nk’umuhanzi.
Yagize ati: “ Buri wese yifuzaga guteza imbere umuziki nyarwanda, abantu bakundaga ibyo bakoraga, amafaranga no kumenyekana ntibyari bihari gusa byari byoroshye kumenyekana ku muntu wari ufite ibintu byiza atanga. Kuri jye narabiharaniraga kandi nahoraga nshyira Imana imbere mu byo nakoraga byose , buri uko nanjyaga ku rubyiniro nafataga iminota yo gusenga ngasengera uburyo ngiye kuririmbamo.”
Uyu muhanzi avuga ko uko umuziki umeze kuri ubu bitandukanye na mbere bitewe n’uko amarushanwa yabaye menshi ari na bwo buryo bwiza bwo kwinjira mu ruganda rwa muzika nyarwanda bitagoranye.
Yagize ati: “ Buri wese abikundishwa n’uko harimo amarushanwa menshi, gusa njye nkunda ubu buryo, abahanzi benshi bamaze kwinjira muri muzika gusa inzira nyayo yo gutsinda ni ugukunda umuziki kurusha gukunda amafaranga. Icyo kwishimirwa ni uko umuziki w’u Rwanda ushimwa kandi bikaba byoroshye gufashwa.”
“ Zero distance” indirimbo ye ikunzwe
Tom close yagize ati: “Eddy Kenzo yazanye igitekerezo cy’uko twakorana indirimbo ubwo nari nagiye kuririmba muri Uganda muri 2013. Twaje gukora indirimbo duhitamo kuyishyira hanze umwaka ushize.”
Yakomeje agira ati: "Kenzo yabaye inshuti nziza, ni umugabo wiyoroshya utanywa inzoga cyangwa itabi kandi ni umuhanzi mwiza buri wese yafatiraho urugero ari na cyo cyatumye mwigiraho byinshi."
Tom Close umugabo wubatse
Tom Close n’umufasha we Tricia k’umunsi w’ubukwe bwabo
Uyu muhanzi yahisemo gukora ibyo abandi badakunze gukora atitaye ku myaka ye bituma ahindura uburyo bw’imibereho ye afata inshingano ari byo byatumye ashinga urugo rwe.
Ati: "Simfata ubuzima nk’akazi gusa, hari ubuzima ngomba kubamo kabone naho ntaba umuhanzi cyangwa umuganga, buri wese agira igihe cye cyo kubaka urugo, kuri njye kubaka urugo ni kimwe mu bice by’ubuzima ngomba kubamo."
Yakomeje agira ati: " Nkunda umuryango wanjye kandi mpora ngerageza kuba umubyeyi n’umugabo mwiza. Nzishima cyane nimbona umukobwa wanjye akoze umuziki mu gihe azaba akuze gusa bizaba mu gihe azaba abikunze kuko sinabimuhatira na none agomba kwihitiramo. »
Muyombo Thomas kuri ubu ni umuganga
Ni bake babasha kuvanga umurimo w’ubuganga n’umuziki gusa uyu muhanzi yabashije kubikora byombi kandi arabikunze.
Agira ati:"Nasezeranije mama wanjye kuzaba umuganga ninkura ubwo nari mfite imyaka 7, mama wanjye yahoraga ababazwa n’uburwayi najye nakundaga kumuba hafi bigatuma mererwa nabi ubwo namubonaga ababara, byatumye musezeranya ko nzaba umuganga kabone n’ubwo ntazavumbura umuti ariko numvaga nzamufasha agakira bituma nkura mbyiyumvamo."
Ibyo ateganya kugeraho
Uyu muhanzi ateganya gushaka impamyabumenyi yo mu cyiciro cya kabiri cya kaminuza n’ubwo atarahitamo ishami azigamo kandi ateganya gukora n’izindi ndirimbo nyinshi.
Tom Close avuga ko azareka umuziki mu gihe umwe mu bana be azinjirira mu muziki hanyuma akamufasha.
Mugemanyi Jean Paul
MAKURUKI.RW
IBITEKEREZO
-
shaka indirimbo shasha ya 2017 yitwa surayako imenifutiya
-
Anxious Igitekerezo mama wawe c aracyariho? gusa courage nibyiza kdi ujye uharanira kuririmba indirimbo zigite msg ureke bimwe byababandi ngo umuriro watse shenge we umuriro watse nyabusa we ubwo c iyo ni msg yihe? Hhhhhhhh
-
tom turakwera kuraje2
-
Hhhhhhhh muti 29 years


text:
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 20/09/2009
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo, nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. : Mwana wanjye, umeze ute?
BY.: Mama, meze neza gahoro nawe urabibona, ingendo munkoresha ni nyinshi, Mama maze kunanirwa.
B.M.: Mwana wanjye ihangane ukomeze utwaze kuko si wowe wikoresha ni jye, imbaraga si izawe nitwe tuziguha. Mwana wanjye, ongera unsuhurize abana banjye bose ntawe urobanuye, uti mugire amahoro kandi mugwize andi, urukundo rwanjye rubasakaremo.
Bana banjye, ndababaye, ndababaye, ndababaye cyane. Mbabajwe cyane n’abana banjye benshi bakomeje kurengana, benshi bari kujyanwa mu mazu y’imbohe, abandi bakomeje kurigiswa, abandi bakomeje guhunga igihugu ari mwe bahunga.
Mwe bayobozi bakuru, bana banjye, nabasabye kunamura icumu muranga murananira, mbasaba gutanga imbabazi muranga murananira bisa nk’aho mbabwirije ngo mukomereze aho, ariko noneho nimureke ibyavuzwe byuzuzwe.
Bana banjye mwumva ibyo mbabwira kandi mukabishyira mu bikorwa, mugerageze gusenga mutwiyambaze kuko ibyo nakomeje kubabwira ni amarenga nabaciraga ariko uwumva yarumvise, utumva niyirorerere kuko amazi arenze inkombe.
Bana banjye, uyu munsi ndashaka ko buri muntu yicuza ibyaha bye. Bana banjye mwicuze, mwicuze, mwicuze inzira zikigendwa. Bana banjye, nimwicuze, mwicuze, mwicuze kuko benshi muri mu nzira itariyo, cyane cyane ndabwira urubyiruko. Urubyiruko ndarwihanangirije, ndarwihanangirije, nakomeje kurwihanangiriza inshuro nyinshi none benshi bari kuganisha mu rwobo. Yego n’abandi ni uko ariko igiti kigororwa kikiri gito, kuko mu rubyiruko harimo abarenze Shitani izajya yikoreshereza, gusa batagira ukwicuza ndetse bagahugira ku murimo umwe gusa ntihagire ikindi batekereza, yabona mugenzi we akora akibwira ko yasaze cyangwa ari ibyo yigira, ko yihaze akavuga ko Kanaka yihaze ngo agire ibintu kugira ngo bamukunde, bamurebe.
Mwana wanjye, ongera umbwirire abantu bose, uti isi mutuye mwayihinduye umwanda, amategeko Imana yabahaye ntimukiyitaho na mba none hagati aha mugiye kugubwaho n’ishyano kandi ibi mbabwiye bigiye guhera mu Rwanda.
Bana banjye, ubu Shitani irimo irategeka, ubu yicaye ku ntebe iri kwitegekera impande zose z’igihugu, irimo iratuma abantu benshi bangana, barabeshyerana, imiryango myinshi igiye gushiraho, abantu benshi bataye ukwemera. Bana banjye, ndabasaba kugira ngo mugendere mu nzira zo kwitsinda no kwicuza. Ndabasaba gusiba ku buryo bw’umubiri ngo mubashe kwigomwa, gutsinda irari ry’imibiri yanyu kugira ngo mubeshyuze ikinyoma cyakwiriye hose, kiri kuyobya benshi mu bana banjye bashakira umunezero mu bintu no gushimisha imibiri yabo.
Benshi muri bo bariye ibiryo birimo uburozi buturuka ku busambanyi no ku biyobyabwenge, itangazamakuru riyobya abantu na za senema, pornographie biramunga bikababaza nk’igisebe cy’umufunzo kinuka. Uburyo bwo gutumanaho bwabaye uburyo buhumanya imitima, ikwirakwizwa ry’ubugome n’icyaha birerekanwa ku mugaragaro nk’aho ari icyiza gifite agaciro berekana. Niyo mpamvu bana banjye mwanyiyeguriye, mbasabye kumpa ingufu nyinshi zo guhongerera, zimfasha kubaka urukundo, gukumira mbuza ikibi gukwira. Ndabasaba gusiba ku buryo bw’imibiri yanyu kugira ngo mushobore gutsinda irari ry’imibiri yanyu ririho, ryo gushimisha imibiri yanyu.
Mwana wanjye, ubu butumwa bugeze ku Banyarwanda bose, ari uwakiriye cyangwa se utarakiriye, bose burabareba ntutinye kubutanga.
Ndashaka ko nta n’umwe utungurwa kuko igihe kigeze, n’utabwakiriye abe yabimenye.
Bambwirire ko ibi byose muri gupfa umwana wanjye arabirimbuye na mwe atabasize. Bana banjye nguyu wa munsi ubaguye gitumo kandi narababwiye kuva kera. Bana banjye, urukundo mbakunda nirwo rutumye mbereka ko mbabaye kugira ngo mwisubireho nibura hagire urokoka.
Ni benshi batakira ibi mvuga kubera amaraha barimo. Bana banjye, umwana wanjye agiye kubereka ko ariwe utanga umunezero. Mwana wanjye, mbwirira abakiriye, uti ni mwe mutumye ntangaza ibi kugira ngo mutagubwa gitumo, nimuhore rero mwiyejeje kuko mutazi umunsi n’isaha, nimuhabwe aya masakaramentu, Penetensiya no guhazwa, utabatije nawe nabatizwe, musabe Imana imbabazi mureke kwiyemera mwicishe bugufi nk’uko umwana wanjye yicishije bugufi imbere y’ikiremwamuntu.
Mwana wanjye, mbwirira abana banjye bose banyakiriye, bambwirire, uti ndabona harimo ab’ijujuta bavuga ngo barambiwe gutegereza; bambwirire uti mugiye gutwarwa n’ibintu, bambwirire ejo badakomereka baramutse batunguwe kuko igihe kirageze kugira ngo umwana wanjye yerekane ukuri kose.
Mwana wanjye, mbwirira abantu bose ko mbabaye cyane. Bana banjye imvura nyinshi y’amahindu igiye kubanyagira kandi narababwiye kera, kandi ibi mbabwira nta gihe mubitegereje, igihe ni iki murimo nta kindi mutegereje.
Mwana wanjye, ongera ubambwirire, uti kubona n’abo nakubise akanyafu ntacyo bibabwiye ngo bahinduke!
BY.: None se Mama, ko mbona ubabaye cyane hakorwa kugira ngo icyago cya kirimbuzi ukomeza kutubwira kitatugeraho?
B.M.: Mwana wanjye, ntacyakorwa uretse kuzuzwa kw’ibyahanuwe. Mwana wanjye, urabona uko uyu munsi umwana wanjye ameze, ubutaha uburakari afite uyu munsi buzaba busumbye ubungubu afite kandi ngusabye kutazongera kuvuga ngo nimbababarire. None se ko mwe mutambabarira, none se bana banjye aho nahereye mbinginga nkabona ntacyahindutse, bana banjye imyaka maze mu gihugu cyanyu ntegereje guhinduka kwanyu noneho ndabahebye. Reka ibyahanuwe bisohore.
Mwana wanjye, mbwirira Abanyarwanda, uti nababuriye kuva kera mwanga kumva none mugiye kumvishwa n’ikibando. Mwana wanjye, ongera umbwirire Abanyarwanda, uti natumwe n’umwana wanjye muransuzugura, nawe ubwe yariyiziye mumutera utwatsi, bana banjye nimushaka mwumve cyangwa mwirorerere kuko nta gisigaye.
Bana banjye, uburakari bw’Imana bugiye kubisukaho kubera kutumva kwanyu mwibereye mu mitungo gusa. Uyu munsi wa none mvugiye ku mugaragaro kuko ibyabaye mu Rwanda byatewe n’urukundo ruke n’ubu rero niko bimeze nta garuriro.
Mwana wanjye, mbwirira Abanyarwanda, uti mwasuzuguye intumwa zanjye nabatumyeho birambabaza, none mugiye kugubwaho n’ishyano. Mwana wanjye, ongera umenere Abanyarwanda iri banga: “Umwana wanjye agiye kwitegekera isi icyicaro cye kiri mu Rwanda”. Bambwirire, uti “uwambaye ikirezi ntamenya ko cyera”. Abanyarwanda ntabwo muzi ikirezi mwambaye, bambwirire, uti umwana wanjye yarangije kwicara muri kino gihugu cy’u Rwanda. Bambwirire, uti imirimo yose ikorerwa ku isi hose, bambwirire, uti amategeko agiye guturuka mu Rwanda kuko umwana wanjye ari ho yicaye. Yego Imana iba hose ariko mumenye ko intumwa umwana wanje agiye gukoresha ari Umunyarwanda, iyo ntumwa ni yo igiye kuzenguruka isi yose itanga amategeko ikoreshejwe n’umwana wanjye Yezu.
Abanyarwanda nakunze, abanyarwanda nkunda, Abanyarwanda nzahora nkunda, nimumbabarire muntege amatwi ariko abatemera kuyantega mumenye ko iyo wahinze ingano, isarura riragera wajya guhunika ingano urumamfu urarutwika. Abemeye kwambara ikirezi nikibizihire, abatemeye kucyambara nibajye mu mwanya babyiganiye.
Bana banjye, ndabakunda ariko mwe mwanze kwakira urukundo mbakunda. N’ubwo mwanga kwakira urukundo mbakunda ariko jye sinareka kubakunda. Ariko se bana banjye ko mbasaba gukundana mukanga iyi si muzayitegekesha ayo macakubiri yanyu? Ni yo mpamvu rero umwana wanjye agiye kwishungurira inyangamugayo gusa kugira ngo ibyateguwe byuzuzwe.
Bana banjye, igihe kirageze kibuzuriyeho. Bana banjye nabasabye guhinduka murananira none nimureke ibyavuzwe bisohore. Ariko se bana banjye ntabwo mwishimiye uwo munani mbahaye! Bana banjye nimurangwe n’urukundo ruranga abana b’Imana. Bana banjye, ibikomeye biraje birabugarije.
Bana banjye, imvura y’amahindu igiye kubisukaho kandi izarokoka bake kubera kutumva kwanyu kw’Abanyarwanda.
Bana banjye, Imana yakunze u Rwanda kubera Umwami w’u Rwanda yararumutuye, yararwakiriye none mwe buzukuruza be nimutunge umunani w’abasokuruza banyu. Bana banjye, murambeshya ngo murasenga, nabasabye kurutura umwana wanjye murananira.
Bana banjye murananiye dore igihe nahereye mbabwira ko mbakunda murananira, namwe mukanga kumpa urukundo mbakunda, ahubwo mukavuga ngo mutegereje impuhwe zanjye. none se nzagira impuhwe ngeze he? Bana banjye, nta mitungo yanyu nshaka, ndashaka urukundo rwanyu gusa.
Bana banjye, Umunyarwanda yise umwana we ngo “Mpore ndengane” Ni ko se, Abanyarwanda murandenganyiriza iki ra? Hashize igihe kirekire mundenganya, ni yo mpamvu nsanze ari ngombwa kubibutsa isezerano umwana wanjye yagiranye n’Umwami wanyu i Nyanza. Ko igihe kigeze kugira ngo umugambi wuzuzwe.
Mwana wanjye, soma Mt1,21-25. Mwana wanjye, bambwirire uti mwakumviye nka Yozefu Imana yamubujije kwegera umugeni yasabye yakoye arabyemera none Abanyarwanda ndabatumaho intumwa ntimuzumve ahubwo mugashaka kuzica, n’utakiriye yakwicecekera akareka ubugambanyi.
Mwana wanjye, mbwirira Abanyarwanda, uti mbifurije kuzashyikirana n’umwana wanjye mu bihe bishya no mu Rwanda rushya, mwagabiwe n’Umwami wanyu.
Bana banjye ngaho mugire amahoro kandi mugwize andi. Bana banjye, mbahaye umugisha ku izina ry’Imana Data na Mwana na Roho Mutagagifu.Amina. Bana banjye, ndagiye nzagaruka ubutaha.
Ngaho murakoze. Murakagira Imana.


text:
Ngoma: Ingo zarushije izindi mu guhigura imihigo zahize mu kagali ka Nyagasozi barashimiwe
Abarushije abandi guhigura imihigo y’ingo mu mwaka wa2011- 2012 bo mu kagali ka Nyagasozi mu murenge wa Mutendeli bahawe ceretifika z’ishimwe, akarere kabaha na terefone zigendanwa buri rugo.
Ingo 4 ku ngo 1191 zigize akagali ka Nyagasozi nizo zahembwe ni ukuvuga urugo rumwe muri buri mudugudu, kuri uyu wa 16 Gicurasi 2012.
Mu mihigo izi ngo zagiye zihigura harimo aho zagiye zirenza icyo zari zarahize maze zigakuba kabili cyangwa gatatu ku byo bahigiye.
Ngayabaseka Claudien ukomoka mu mudugudu wa Nyamugari avuga ibyo yahiguye yavuze ko we yari yahize guhinga ibiti 1000 by’ikawa none ubu ngo akaba yarakubye kabiri.
Imihigo y’ingo akenshi usanga ishingiye ku nkingi enye za guverinoma. Umuhigo wagarutse kenshi ko wahiguwe ni uwo kugura inka ngo haboneke ifumbire.
Umunyamabanga nshingwabikorwa w’akarere ka Ngoma Muzungu Gerard wari witabiriye ibi birori ahagariye umukuru w’akarere ka Ngoma yagize ati: “Isuku ibe umuhigo wanyu wa mbere cyane cyane mu misarane. Muhige kugira imisarane ipfundikirwa kugira ngo mutarwara indwara z’umwanda. Nshimiye aba bahawe certificat natwe nk’akarere tubemereye telephone buri muryango wahawe certificat .â€
Muri iki gikorwa Muzungu yasobanuye ko imihigo mu mudugudu ifite akamro gakomeye aho umuntu agira intego ndetse akanagira umwanya wo gutekereza uko yayigezeho. Uyu muyobozi yemeza ko imihigo y’ingo ifite akamaro kanini cyane ku iterambere ry’igihugu.
Igikorwa cyo guhigura imihigo ya 2011-2012 cyabaye mu tugari twose tugize umurenge wa Mutendeli, kuri uyu wa 17 Gicuransi byari biteganijwe ko imidugudu nayo ihigura ndetse ikanahiga imihigo izageraho ya 2012-2013.
Iki gikorwa kizakomeza ku rwego rw’akagali, umurenge ndetse no ku karere aho abayobozi b’uturere bayisinyana na Nyakubahwa Perezida wa Republika.


text:
Elisa ni we muhanuzi w’amahoro wagaburiye abanzi b’igihugu cyabo igihe bari bagiteye kandi ari we bashaka cyane (2 Abami 6:8-23), ariko ntiyabuze guhamagaza idubu zikica abana bigize ibyigomeke bo muri Isirayeli igihe bamusuzuguraga bamuserereza.
“Elisa yari umuntu w’umugwaneza ufite umutima w’imbabazi; ariko yashoboraga no gukariha nk’uko bigaragarira mu byo yakoze mu nzira ijya i Beteli ubwo yakobwaga n’abasore batubaha Imana bo mu mudugudu. Abo basore bari barumvise iby’izamurwa rya Eliya maze babigira urwamenyo, ni ko kubwira Elisa bati “Zamuka, wamunyaruhara we! Zamuka wamunyaruhara we!” Bakimukoba umuhanuzi arakebuka abavuma mu izina ry’Uwiteka, maze ‘idubu ebyiri z’ingore zivuye mu ishyamba, zitemagura abahungu mirongo ine na babiri bo muri bo.” 2 Abami 2:23, 24; PK 235.
“Iyo Elisa yemera ko ubwo bukobanyi butambuka ntacyo abukozeho, yari gukomeza gukwenwa no gutukwa n’inkozi z’ibibi kandi umurimo we wo kwigisha no gukiza muri icyo gihe gikomeye cy’akaga kari kugarije ishyanga, ntiwari kugera ku nstinzi…Ubugwaneza na bwo bugomba kugira aho bugarukira. Ubutegetsi bugomba kubumbatirwa nta kujenjeka bitaba ibyo abenshi bakabugira urw’amenyo ndetse bakabusuzugura. PK 237-238.
Amategeko ashyirirwaho kubuza abantu gukora ibibi, agasaba abayacumuyeho kwihana, agateganyiriza igihano uwanze kuva ku cy’ejo wese, kandi akarangira imbabazi ubabajwe n’uko yacumuye.
“Nubwo Kristo yitwaga Umwami w’amahoro, yarivugiye ubwe ati: Mwe gutekereza ko nazanywe no kuzana amahoro mu isi. Sinaje kuzana amahoro, ahubwo naje kuzana inkota." Matayo 10:34.
“Uwari Umwami w’amahoro yabaye intandaro ya gatanya. Imiryango igomba gutandukana kugira ngo abambaza izina ry’Imana bakizwe. Abantu bose banga kwakira urukundo rwe rutagira akagero bazabona ko ubukristo ari inkota ihungabanya amahoro yabo.” OHC 328.
Ubwo Yesu yitegerezaga umutini uriho ibibabi bynshi ariko yawegera akawuburaho imbuto, yarawubwiye ati: “Umuntu ntakarye ku mbuto zawe iteka ryose.” Abigishwa be barabyumva.” Mariko 11:14
Nubwo Yesu yari yaraje gukiza abanyabyaha bose, ariko abagereranywa n’umutini warumbye bose bafite umuburo mu kuvumwa kw’igiti cy’umutini.
“Abigishwa batangajwe no kubona Yesu avuma umutini. Ibyo ntabwo byari bihuje n’imyifatire ye isanzwe, bahoraga bamwumva avuga ko atazanywe no guciraho iteka abari mu isi, ahubwo yazanywe no kubakiza; nuko bibibuka aya magambo ngo: ‘kuko umwana w’umuntu atazanwe no kurimbura abantu ahubwo yaje kubakiza.’ Imirimo ye y’igitangaza yabereyeho kwegura, ntabwo ari ukurimbura. Abigishwa bari baramubonye ari Umuvuzi usubiza intege mu bugingo maze bibaza umugambi w’icyo gikorwa cyihariye.” DA 582.
Mu butumwa bwa Yesu bwose ubutabera n’imbabazi ntibijya bitandukanywa; ku mashami y’umuzabibu, atareze imbuto yaraciwe ashyirwa hamwe aratwikwa; mu mugani w’urushundura rwazanye ifi nziza n’imbi, imbi zatawe nta ruhare zibigizemo; mu mugani w’urukungu n’amasaka, urukungu rwahambiriwemo imiba ruratwikwa ariko amasaka yo ahunikwa mu bigega.
“Ni ibidashoboka kuri buri wese ko yakurikira Yesu Kristo by’ukuri atitandukanije n’imbaga nyamwinshi y’abatizera. Iyo abari mu isi baza kwakira Kristo, ntihari kubaho inkota yo gutandukanya; kuko bose bari kuba abigishwa ba Kristo bakagira ubumwe, kandi ubumwe bwabo ntibwari gucika. Ariko siko byagenze. Hirya no hino kuba umunyakuri kubyo umwe mu bagize umuryango yemezwa n’umutimanama, bimuhatira guhagarara wenyine… Umurongo umutandukanya na bo ukagaragara. Umwe ashikama ku Jambo ry’Imana abandi bakihambira ku mihango n’imigani y’abantu…” OHC 328.
“Imana si yo izana ibibi. Nta muntu ukwiriye gutinya kuba wenyine niba gusohoza inshingano bituma aba wenyine. Niba kureka ibyaha bituma tuba twenyine, uko kuba twenyine ni itandukaniro rigaragara hagati yo kwera no kwangirika, gukiranuka no kugiranirwa. Nonese bitewe nuko imbaga nyamwinshi ihitamo inzira yo gukiranirwa, natwe duhitemo dutyo? Ijambo ry’Imana ritubwira ryeruye riti: “Ntugakurikize benshi gukora ibyaha, kandi nutangwaho umugabo ntukajye iyo abenshi bagiye ngo utume baca urubanza nabi.” Kubara 23:2; TM 63.
“Nimugaruke bana basubiye inyuma mwe. Ni ko Uwiteka avuga. Kuko mbabereye umugabo kandi nzabakuramo umwe mu mudugudu, na babiri mu muryango mbajyane i Siyoni.” Yeremiya 3:14.
“Nimugaruke mwa bana basubiye inyuma mwe, nzabakiza gusubira inyuma kwanyu.” “Dore turakwitabye kuko uri Uwiteka Imana yacu.” Yeremiya 3:22.
Ntibyemewe kurandura urukungu rutarēra, kandi ntibikwiriye kurekera urukungu mu masaka kandi rwamaze kwera. Imbabazi zigirira umumaro uwemera icyaha cye.


text:
Huye: Barishimira uburyo bushya bwo gushyira abaturage mu byiciro by’ubudehe
Ubwo mu ntara y’amajyepfo batangirizaga ku mugaragaro igikorwa cyo gushyira abaturage mu byiciro by’ubudehe mu murenge wa Rusatira ho mu karere ka Huye, abaturage bagaragaje ibyishimo by’uko More...
Rusizi: Gahunda yo kunoza ibyiciro by’ubudehe ngo ntizongera kugaragaramo amakosa ashingiye kumarangamutima
Abakozi kuva ku rwego rw’akarere, imirenge n’abafatanyabikorwa mu iterambere ry’akarere ka Rusizi bari mu mahugurwa y’iminsi 3 azabafasha guhugura abantu bazagira uruhare mu gikorwa More...


text:
Nyamasheke- Mu kwezi gushize hagaragaye ibyaha 28
Mu nama y’umutekano yaguye y’akarere ka Nyamasheke, yabereye ku cyicaro cy’ako karere, kuri uyu wa kabiri tariki ya 25 Werurwe 2014, abayobozi n’inzego z’umutekano bagaragaje ko mu kwezi gushize hagaragaye ibyaha 28 bikaba byaragabanutseho ibyaha 2 ugereranyije n’ukwezi kwabanjirije uku kwa werurwe.
Mu byaha byagaragjwe ko byiganje muri aka karere harimo gukubita no gukomeretsa bituruka ku businzi no kunywa ibiyobyabwenge, gufata ku ngufu no guhohotera abana.
Nk’uko umuyobozi w’akarere , Habyarimana Jean Baptiste yabigaragaje, ngo gukubita no gukomeretsa ni ibyaha bigaragara by’umwihariko mu murenge wa Kanjongo bitwe n’uko uturanye n’igihugu cy’abaturanyi cya repuburika iharanira demukarasi Kongo aho abinjiza urumogi barukura ndetse hakaba urubyiruko rwinshi ruturuka ahantu henshi hatandukanye  rukora mu bashinwa bakora umuhanda, kandi bakaba babahemba neza. Urwo rubyiruko iyo rukitse akazi rwirara mu businzi maze rugakora ibyaha.
Umuyobozi w’akarere avuga ko bahaye inshingano abanyamabanga nshingwabikorwa b’imirenge kongera gukorana cyane n’abanyamabanga nshingwabikorwa b’utugari bagashaka uko bakumira ibyo byaha bikiboneka mu karere.
Yagize ati “twabasabye ko bakorana bakagera ku bayobozi b’imidugudu bagakora uko bashoboye bagakaza amarondo ku buryo babasha gukumira ibyo byaha. Twemeje kandi ko tuzajya duhana bikwiye abantu bose bagira uruhare mu gutera uwo mutekano muke  mu mirenge yabo.â€
Uyu muyobozi yavuze ko bahaye inshingano inzego zose bireba kurushaho gukangurira ababyeyi kwibuka inshingano zabo mu guha abana babo uburere, bakabakangurira kwirinda ibiyobyabwenge no kubaha indero nziza.
Inama y’umutekano yanzuye ko umutekano wifashe neza muri rusange mu karere ka Nyamasheke ariko kandi bifuza ko ibyaha byagabanuka bikaba byagera kuri zero mu kwezi gutaha.
Basabye ko imipaka ihuza u Rwanda na Kongo yakomeza gucungwa neza abinjiza ibyobyabwenge bagafatwa ndetse bagahanwa bibereye abandi urugero mu rwego rwo gukumira ibyaha, dore ko ibyinshi bituruka mu kunywa ibiyobyabwenge n’ubusinzi.


text:
Filozofi
Filozofi (izina mu Cyongereza Phylosophy ) [1]
Gusobanukirwa n’ikibazo cy’ingenzi cya Filozofi gitandukanya abafilozofe (Philosophers) kikabaha n umurongo wo kumva no gusobanura ibintu. Uyobora ikiganiro akwiye kumenya ko abahugurwa batinya Filozofi ariko bakaba bifuza kuyimenya. Niyo mpamvu akwiye kubaza ibibazo byoroshye agahera kubyo bazi kandi bivugiye, agana ku bishya.
N’ubwo ubumenyi bwa mbere ku isi bwari Filozofi, kandi n’ubu Filozofi akaba ari imwe mu nyigisho zigwa, abanyarwanda benshi bayitwara nk’isomo rikomeye cyane. Bumva Filosofi ari inyigisho ikwiye guhabwa abahanga kabuhariwe, ndetse n’uwayize bamureba nk’umuntu wasarishijwe n’ubwenge bwinshi buvangitiranye. Hari n’aho usanga abafilozofe bitwa abasazi, ibizongwe, n’andi mazina mu by ukuri asesereza.
Filozofi ni ubumenyi bw’isi (Universe) n amategeko ayigenga. Isi igizwe na kamere (nature), umuryango w’abantu (society) n’igitekerezo (thought). Filozofi rero ni ubumenyi busubiza ibibazo byose umuntu yibaza kuri kamere, umuryango w’abantu n’igitekerezo. Kubera ariko ko umuntu ariwe usumba byose, Filozofi ni ubumenyi bwose ku muntu n ibimukikije. Filozofi isobanura imibanire y abantu n’ibintu, abantu n’abandi n’ibintu n’ibindi. Kugira ngo isi irusheho gusobanuka, Filozofi yagabanijwemo ibice binyuranye by ubumenyi, buri gice kikigwa mu buryo bunonosoye. Ibyo bice ni nka: Physics, chemistry, geology, astronomy, biology, psychology, sociology , etc. Mu by ukuri, ibyo byose hamwe n’ubundi bumenyi, bigize ubumenyi bugari bwitwa Filosofi.
Inkomoko ya filozofi[edit | edit source]
Umuntu yagize ubushake bwo gusobanukirwa isi kuva amaze kuba umuntu. Ubwo nibwo yatangiye kwibaza ku :
- Inkomoko y ubuzima
- Inkomoko y umuntu
- Iherezo ry umuntu (uko bigenda iyo apfuye)
- Akamaro (purpose) ko kubaho n ibindi.
Abantu ba mbere babonaga umuntu avuka, agakura, agasaza, akarwara, agapfa n’ibindi, bakabyibazaho bikabashobera. Babonaga imvura igwa, izuba riva, inkuba ikubita, imigezi itemba n’ibindi byinshi nabyo bakabyibazaho ariko bikababera urujijo. Ibi byatumye batinya ibintu bimwe ndetse batangira kubisenga. Ikintu cyose batashoboraga gusobanukirwa bavugaga ko ubwo hagomba kuba hari ikintu gifite ububasha buhanitse, kigomba kuba kigenga ibyo byose. Ubwo nibwo kwemera imana byavutse. Nibwo kandi havutse Imana nyinshi bitewe n’akarere abantu babagamo n’ingorane bahuraga nazo mu buzima bwa buri munsi.( Imana y uburumbuke, Imana y’izuba, Iy’imvura, n’izindi )
Icyitonderwa[edit | edit source]
Umuntu yavuga ko ibibazo abantu ba mbere bibazaga n’ibisubizo batangaga atari Filozofi kuko Filozofi yibaza ku kibazo mu buryo bucukumbuye, igatanga ibisobanuro birambuye, binonosoye kandi bitanga umurongo (detailed and systematic). Ndetse no kuba abantu bibaza ibibazo bitandukanye kandi bagatanga ibisubizo bitandukanye, nabyo ntibibagira abafilozofe.
Umufilozofe ni umuntu ufite ubuhanga bwo gusesengura ibibazo rusange biri muri kamere, umuryango w’abantu n’igitekerezo mu buryo burambuye kandi bunonosoye, agashyiraho n’umurongo wo kubisobanura. N ubwo rero abantu nka ba NYIRABIYORO bibazaga bati : « ko mbona bucya bukira amaherezo azaba ayahe? » ntabwo byabagize abafilozofe. Iyo umwana yibaza aho aca iyo avuka ntabwo aba yabaye umufilozofe. Gushyirwa ku murongo kwa Filozofi (Systematisation) byatangiye kera nko mu myaka 2500-3000 ishize (Ancient ages/Antiquités).
Filozofi nka system yatangiye kubaho mu bihugu byari biteye imbere kurusha ibindi icyo gihe mu buryo bwo kuyobora igihugu (political organization), ubukungu (Economy), imibanire (social) n’umuco (culture). Ibyo bihugu byari bimaze kugira Leta (State) n’inzego z’ubusumbane mu baturage (class differentiation). Ibyo bihugu ni nka : Misiri, Ubushinwa, Ubuhindi, ariko cyane Ubugereki.
Ikibazo cy ingenzi cya filozofi[edit | edit source]
Igisubizo babonera icyo kibazo ni cyo kibatandukanya, kikabaha n umurongo wo gutekerezamo no gusobanura isi n’ibiyirimo byose. Icyo kibazo ni:
- Ni iki cy’ibanze : ukubaho cyangwa gutekereza ? (Being or thinking)?
- Iki bibazo gishobora kubazwa mu bundi buryo bukurikira:
- Ni iki cy’ibanze : Matter/matière cyangwa consciousness/conscience ?
- Hari n’akandi kabazo (sub-question) gashamikiye kuri icyo cy’ingenzi, nako gatandukanya
- Abafilozofe. Ako kabazo ni : Isi ishobora kumenyekana ? (Is the world knowable?)
- Abafilozofe bagabanyijwemo impande ebyiri bitewe n’igisubizo babonera icyo kibazo ndetse n’ako kabazo kagishamikiyeho.


text:
«PETERO WUZUYE ROHO MUTAGATIFU, ARASOBANURIRA ABATWARE B'IMIRYANGO UKO IKIREMA CYONGEYE KUBA GITARAGA KUBERA IZINA RYA YEZU KIRISITU W'I NAZARETI WAZUTSE AKABA UMUSHUMBA. MWIZA»: Ifatanye natwe kuzirikana ijambo ry'Imana ku cyumweru cya kane cya PASIKA mu mwaka wa Liturujiya-B, taliki 26 Mata 2015: Isomo rya mbere. Ibyakozwe n'intumwa: 4,8-12 Isomo rya kabiri: Ibaruwa ya mbere ya Yohani: 3, 1-2. Ivanjili: Yohani: 10,11-18.
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Amazina yanjye nyakuri nitwa Ezra Sebeza. Navutse kuwa 13 Kamena 2001. Mvukira i Kigali Kimisange muri Gikondo. Ndi uwa cyenda mu muryango w’abana 10. Ndi umuhanzi uririmba injyana ya Hip-Hop.
Amashuri abanza nayatangiriye ku kigo cyitwa Amizero Primary School. Ubu ndi mu mwaka wa Kane. Indirimbo ya mbere naririmbye nayise ’Abana Banjye’ nayiririmbye mu mwaka w’2010 muri Home Base Studio iba i Gikondo, kwa Producer Akish.
Ubu mfite indirimbo 5 ari zo : Abana Banjye, One Day, I Never Choose, Imfubyi, Komeza ubutwari nshyashya.
Mu buzima bwanjye icyanshimishije ni ukugira mama unkunda kandi akamfasha gukora umuziki wanjye. Ikindi ni uko nagiye muri Kenya nkabasha guhura na bamwe mu bahanzi bakomeye muri Kenya nkaba nteganya no kuzakorana nabo indirimbo.
Icya mbabaje mu buzima ni urupfu rwa Data ntamuzi. Yagize ati :”Mbabazwa nuko Data yapfuye ntaramumenya kandi nkaba naragiye nkurira mu bibazo nterwa n’inshuti ze”
Ibiryo nkunda kurya ni ibijumba. Nkunda kuririmba no kwambara neza.Igitangaje kuri njye ni uko ari njye wiyandikira indirimbo zanjye.
Zimwe mu nzitizi ngihura nazo ni uko ntaramenyekana cyane kandi umuziki narawutangiye kera.
Ubutumwa nagenera bamwe mu bantu bari mu byiciro ndimo (Abanyeshuri n’imfubyi) ni ubu bukurikira ; ku banyeshuri ni ugukunda kwiga n’umurimo, ubwo ngenera imfubyi ni ukwihangana no gukomeza kubaho kuko ari byo nsanga ari ubutwari.
Ndashimira Mama Wanjye n’abamfasha kuzamuka (barimo umujyanama mu buhanzi bwanjye ari we Liza’Elizabeth’ Ngondo). Ndashimira kandi n’abakunzi banjye mu muziki.


text:
Tariki ya 14 Gashyantare, ni bwo Kiliziya Gatolika yizihiza Mutagatifu Valentin (Saint Valentin), umurinzi w’abakundana. Nubwo inkomoko y’uyu munsi ishingiye ku idini usanga wizihizwa n’abantu b’ingeri zose, aho abashakanye n’abakirambagizanya bongera ibyo ari byo byose bigamije gutuma ikibatsi cy’urukundo kirushaho kugurumana.
Ku batagira abakunzi ariko ni igihe kigoye cyane kuko nubwo aba ari umunsi usanzwe w’akazi, dore ko mu Rwanda nta kiruhuko gitangwa, aho berekeje amaso hose bahabona bya bikorwa bituma bongera gutekereza ku rukundo.
Kutagira umukunzi ariko ntibikwiye gutuma kuri uyu munsi abandi bajya mu byishimo ngo wowe wigunge, kuko burya urukundo atari ururi hagati y’umukobwa n’umuhungu gusa.
IGIHE yagerageje kubakusanyiriza bimwe mu bikorwa ushobora gukora kuri St Valentin, bigatuma wongera kuvugurura imibereho yawe ndetse ukaba n’umwanya mwiza wo kongera gushimangira agaciro inshuti, abavandimwe n’umuryango bafite mu buzima bwawe.
Tegura umunsi mukuru n’inshuti zawe zitagira abakunzi
Kimwe mu byo ushobora gukora kuri St Valentin igihe utagira umukunzi, ni ugutegura umunsi mukuru ugatumiramo inshuti zawe na zo zitagira abo bakundana.
Muri ibi birori mushobora gusangira amafunguro n’ibinyobwa mukunda ndetse mugakora ibindi bikorwa bitandukanye bitewe n’icyo buri wese akunda.
Biba byiza kurushaho igihe mu munsi mukuru nk’uyu mwahuriyemo muri abakobwa cyangwa abahungu gusa hatabayeho kwivanga kuko ari bwo murushaho kuganira mwisanzuye ndetse ntihabe haza igitekerezo cyo kuba bamwe bavamo bagatangira kugirana ibiganiro byihariye hagati y’umuhungu n’umukobwa.
Ibirori nk’ibi byaba byabereye mu rugo iwawe cyangwa ahandi runaka, byongera kukwibutsa ko kutagira umukunzi atari iherezo ry’isi, ko igihe udafite inshuti ubuzima bushobora kuba bwiza.
Igurire ibintu byose wumva wifuza guhabwa
Nk’uko Clarissa Silva, umuhanga mu bijyanye n’imibanire y’abantu yabitangarije ikinyamakuru the Bustle, nta mpamvu yo gutegereza guhabwa impano n’undi muntu kandi wenda ufite ubushobozi bwo kwiha icyo ukeneye.
Ntukwiye gutegereza kugira umukunzi ngo akujyane kurya amafunguro y’ahantu runaka, kugura imyambaro cyangwa imirimbo runaka.
Igihe ufite ubushobozi, St Valentin ni igihe cyiza cyo kwigurira no kwiha ibintu byose wahoze wifuza, ibi bizatuma wumva nta tandukaniro riri hagati yawe n’abafite abakunzi kuko impano bahawe n’abandi wowe uzaba wazihaye ndetse wanagize amahirwe yo kwihitiramo ikikugoneye.
Itegurire amafunguro ukunda
Aho gusohoka ngo ujye kurira muri restaurant runaka uza guhuriramo n’abakundana bahasohekeye ndetse ku biciro biri hejuru dore ko akenshi biba byazamutse, fata umwanya witekere amafunguro ukunda, ariko udakunze koroherwa no kubona umwanya wo gutegura.
Uretse amafunguro,ushobora kuvugura umuvinyo cyangwa ikindi kinyobwa ukabijyanisha kuko nubwo uba uri wenyine ntibikuraho ko umubiri wawe ukeneye amafunguro aryoshye ngo wiyime kubera ko udafite uwo musangira.
Ibi ushobora kubikora ari na ko wirebera film cyangwa usoma igitabo ukunda, inama akaba ari ukwirinda ibifite aho bihurira n’urukundo kuko byagusubiza muri bya bitekerezo wari ugamije kwirinda.
Marana umwanya n’umuryango wawe
St Valentin burya ni umwanya wo gusangira urukundo mu byiciro bitandukanye. Ni yo mpamvu aho guheranwa n’agahinda witekerezaho,ukanibaza impamvu utagira umukunzi, ikiruta ari ugukoresha uwo mwanya ukishimana n’abo mu muryango wawe.
Ushobora gusanga umubyeyi wawe, nyogokuru cyangwa undi wo mu muryango wawe, na we adafite uwo basangira ibyishimo bya St Valentin. Kubana na bo kuri uyu munsi byongera kubagaragariza agaciro bafite mu buzima bwawe ndetse bakagira icyizere cyo gukomeza kubaho neza kuko uba uberetse ko batari bonyine.
Kora ibikorwa by’urukundo
Silva kandi avuga ko aho guta umwanya wawe uri mu maganya, ukwiye kuwufata ukora ibikorwa bitandukanye, by’umwihariko ibigirira akamaro abakeneye ubufasha bwihariye.
Gusura abarwayi kwa muganga, kubakorera isuku, gufasha umukecuru cyangwa umusaza muturanye mu mirimo itandukanye atabasha kwikorera, ni uburyo burushaho gutuma wumva ko nubwo hari ikintu runaka utarabasha kugeraho, ibyo ufite bikunyuze, kandi wifuza gushima ubinyujije mu gutera abandi ingabo mu bitugu.
Kora imyitozo ngororangingo
Mu bikorwa bishobora gutuma umererwa neza ku munsi w’abakundana kandi nta mukunzi ugira n’imyitozo ngororangingo. Uretse kuba siporo igira uruhare mu gutuma ubuzima bwawe burushaho kuba bwiza, ni n’umuti nyawo wo kuruhuka mu mutwe no kwihanaguramo ibitekerezo bibi.
Uretse ibi kandi aho gufata igihe utekereza ku mpamvu udafite umukunzi kandi wenda nta n’icyo wabihinduraho, St Valentin ikwiye kukubera umwanya mwiza wo kongera kwisuzuma, ugashyira ku murongo ibyo wifuza igihe waba usubiye mu rukundo.
Kwimenya bizagira uruhare mu gutuma ubona umukunzi ndetse mukabasha kurambana n’igihe uhisemo kubaho wenyine ukamenya uko ubyitwaramo.


text:
Gabrielle Chanel yavutse mu 1883, mu gace ka Saumur mu burengerazuba bw’’Ubufaransa. Ku myaka12 gusa yahindutse imfubyi nyuma yo gupfusha nyina, hanyuma se akamutererana. Icyo gihe yatangiye kurererwa mu bigo by’imfubyi byayoborwaga n’ababikira kugeza ku myaka 20. Muri kimwe muri ibyo bigo niho yigiye umwuga w’ubudozi, ibi bisanzwe n’abadozi b’ino aha baba bazi. Icyo gihe utwenda yambaraga niwe wabaga yatwidodeye.
Uwo mwuga w’ubudozi, hamwe n’izindi mpano yari afite nko kumenya guhanga udushya, gukora cyane, kwihagararaho, uburanga, ubwenge nibyo byatumye iyo mfubyi itaragiraga kivurira ibasha gushinga inzu yamamaye cyane mu bijyanye n’imideri na n’ubu ikaba iri mu zambere zikomeye ku isi “La maison Chanel”.
Yatangiye kwamamara ate ?
Nubwo yari asanzwe afite akaduka yacururizagamo imyenda guhera 1909 i Paris, akaduka yafashijwe gufungura n’uwari umukunzi we icyo gihe, umwongereza Boy Capel, Chanel yatangiye kumenyekana ubwo yari yarimukiye mu mujyi wa Deauville mu majyaruguru y’u Bufaransa mu 1913. Igihe intambara y’isi yose ya mbereyatangiraga mu 1914. Icyo gihe abafaransa b’ibikomerezwa n’abifite bahungiye muri uwo mujyi wegereye inyanja ya La Manche itandukanye uBufaransa n’uBwongereza. Bahageze abagore batangiye kugana ku bwinshi akaduka Chanel yari yarafunguye aho ngaho. Banyuzwe n’uburyo bushyashya imyenda ye yabaga idoze.
Muri iyo myaka wasangaga umugore kugirango aberwe, yarishyiragaho ibintu byinshi byatumaga atisanzura. Babaga bambaye ingofero nini cyane, amakanzu maremare barenzaga ku mwenda witwa corset wabaga ufite imishumi babaga biziritse mu nda ngo bakunde bagire mu nda zeru. Iyo myenda rero n’ubwo yatumaga uyambaye asa neza ntabwo yari yoroshye na busa kugenderamo kubera ubushyuhe, kwizirika mu nda, kugenda ikanzu ikurura hasi ( nka kuriya kw’abageni) cyangwa ibigofero bingana umusozi.
- Uko bambaraga ataraza : ntibyari byoroshye
Nyuma yo kubona ko imyenda ye ikunzwe i Deauville, yahise afungura irindi duka i Biarritz,ahandi hantu hari hahungiye abanyacyubahiro batandukanye bo mu mujyi wa Paris. Naho irakundwa, cyane cyane ko muri icyo gihe cy’intambara, nta muntu wabaga ashaka kwerekana ubukire bwe, bityo imyenda ya Coco Chanel igakundirwa uburyo nta bikabyo ifite.
Aho intambara rero ya mbere y’isi yose irangiriye, yaje guhura n’abashoramari Paul na Pierre Wertheimer, abavandimwe bari basanzwe bakora ubworozi bw’amafarasi (twibuke ko icyo gihe, i Burayi, imodoka zari zitaramamara cyane, abantu bagenderaga ku mafarasi, cyangwa ku magare akururwa nayo). Chanel n’abo bavandimwe babiri bahise bashinga sosiyete y’ubucuruzi yakoraga za imibavu, nibwo yasohoraga parfum yitwa Chanel no5, icyo gihe yarakunzwe cyane ku buryo kugeza na n’ubu niyo parfum igurishwa cyane ku isi kurusha izindi.
Gabrielle Coco Chanel yatabarutse mu 1971 afite imyaka 88.
Bimwe mu byo Coco Chanel yahinduye mu myamabarire
1.Kwambara ipantalo ku bagore n’abakobwa :
Twavuze ko yakundaga imyenda yoroshya ubuzima bitabujije ko umuntu uyambaye akomeza kugaragara nk’uwarimbye. Twavuze kandi ko muri icyo gihe, imodoka zitari zamamara cyane I Burayi. Coco Chanel niwe rero wabirebye asanga nta mpamvu yo kurira ifarasi ngo uyigendereho wambaye ikanzu maze akorera abagore amapantalo meza bazajya bambara bari ku ifarasi ndetse bakaba banayambara mu buzima busanzwe, abandi banyamideri babirebeyeho bagenda bagira ibyo nabo bongeraho, kugeza ubu kwambara ipantalo ni ibintu bisanzwe ku mugore cg umukobwa.
- ibumoso:coco mu ipantalo iburyo : atangiye kwambika abastars b’icyo gihe
Mubona ko abagore b’abayobozi cyangwa abandi bashaka kurimba bari mu kazi bahitamo kwambara amakoti ku ipantalo cyangwa ku ijipo. Aka nako ni agashya ka Coco Chanel. Yajyaga avuga ko “kurimba bigomba kujyana no kwishyira ukizana, ukumva wisanzuye. Ntabwo kurimba ari ukubikorera umugabo, mbere na mbere ni ukubikorera wowe ubwawe”.
3.Kugira imisatsi migufi
Muri kwa gushaka koroshya ibintu, yiyamye ibigofero bitaratse, n’imisatsi igera mu mugongo, maze atangira kwiyogoshesha agasigarana agasatsi gake kandi ukabona bisa neza. Icyo gihe n’abandi bahise batangira kumureberaho.
4.“ la petite robe Noire” cyangwa “the Little Black Dress (LBD)”
Iyi ni ya kanzu ye nyine yahereyeho igakundwa cyane, kuko ituma iyo uyambaye wumva wisanzuye kandi urimbye. Muri iki gihe ni bake wasanga badafite aka gakanzu mu kabati kabo.
5.Bijoux cg Jewelry zidahenze
Mbere ya Coco Chanel, abagore ntabwo bambaraga ibikomo,inigi, imikufi n’ibindi buri gihe uko basohotse, kuko iyo mitako yose wasangaga ihenze cyane, ugasanga umuntu afite nk’urunigi cyangwa umukufi umwe cyangwa ibiri, ajyana mu birori bikomeye, kandi afite imyenda mike ashobora kujyanisha n’izo nigi cyangwa imikufi. Chanel niwe watangiye gutinyura abantu kwambara ibinigi, imikufi, ibikomo, amaherena bihendutse ku buryo buri mwenda uhinduye ushobora kuba ufite bijoux zijyanye nawo kandi zidahenze cyane.
Groupe Chanel muri iki gihe
Nyuma y’aho Chanel asaziye, abaguze ibikorwa bye byose ntabwo bakomeje kugira kumenyekana nk’igihe cya Coco Chanel kugeza ubwo ikindi gihangange mu by’imideli Karl Lagerfeld aherewe akazi muri icyo kigo mu mwaka 1983. Lagerfeld ahageze rero yatangiye gushushanya imyenda ye, agendeye ku mahame amwe n’amwe ya Coco Chanel, akongeraho ubuhanga bwe. Mu mwaka 1987 yatangiye gukora amasaha afite ikirango cya Chanel ndetse mu 1993 atangiza irindi shami rishinzwe gukora imikufi, ibikomo n’indi mitako bifite ikirango cya Chanel.
Ubu iyo uvuze Chanel, wumva parfum ye Chanel No 5 yambere mu kugurwa cyane ku isi, ukumva imikapu n’amasakoshi cyane cyane isakoshi yamenyekanye cyane yitwa 2.55( kuko yasohotse bwa mbere muri Gashyantare 1955), ukumva imyenda yambarwa n’abastari, ukumva ibikomo, imikufi n’ibindi n’ibindi.
Ng’uwo rero Chanel, buri gihe uko wuriye moto wambaye ipantalo ujye ushimira Coco Chanel watinyuye abagore ’abakobwa kuzambara.
mu mafoto : guhera hejuru umanuka harimo : 1) uko bambaraga mbere y’uko Chanel aza 2)amapantalo kuva mbere kugeza ubu 3) amakanzu, etc
- Coco ari ku kazi
- Jacky Kennedy yambaraga Chanel
- umugore wa Prince William, duchess of Cambridge, nawe afana Chanel
- Eva Longolia n’isakoshi ya 2.55


text:
UMUKRISTO USENGA RIMWE NA RIMWE, NTIYANESHA SATANI UKORA BURI GIHE
Yanditswe na Imanishimwe Dieudonne June 16, 2017
Hari impamvu nyinshi zituma dusenga, ariko ndashaka kuvuga kuri ebyiri : #1Gusenga Imana kuko ibikwiriye,iyi niyo mpamvu iruta izindi #2 Gusenga kuko dufite umwanzi uturwanya,ngo tubone imbaraga zo kumunesha. Yesu […]
Hari impamvu nyinshi zituma dusenga, ariko ndashaka kuvuga kuri ebyiri :
#1Gusenga Imana kuko ibikwiriye,iyi niyo mpamvu iruta izindi
#2 Gusenga kuko dufite umwanzi uturwanya,ngo tubone imbaraga zo kumunesha.
Yesu ubwo yari kw’isi yabonaga intambara ziyirimo, kandi yari azi ibanga ryihariye ryo kunesha uzitera ariwe satani
Niko kuribwira intumwa ze aho Yagize ati :
“Nuko rero mujye muba maso, MUSENGE IMINSI YOSE kugira ngo mubone kurokoka ibyo byose byenda kubaho, no guhagarara imbere y’Umwana w’umuntu.”Luk21:36
Yavuze gusenga iminsi yose,si rimwe na rimwe kuko umwanzi wacu akora buri gihe!
Si ukunyuzamo ngo usenge cg gusagurira Imana igihe nkuko benshi batwarwa umwanya wose niby’ubu buzima babigenza.
Ubwo intumwa Pawulo yandikiraga itorero ryi Tesaloniki nawe yongeye kubibutsa ko ntagihe bakwiriye gupfusha ubusa kuko satani we ntanarimwe ahuga cg ngo arambirwe.
Yabasabye ibintu bibiri byingenzi bikwiriye kuranga umukristo wese
“kwishima no gusenga ubudasiba”
Yagize ati :Mwishime iteka Musenge ubudasiba
1Tes5:16-17
Nanjye nti “ntugasenge rimwe na rimwe kuko umwanzi wawe akora buri gihe”
Bigire ubuzima gusenga ubudasiba,ntukave murugo udasenze kuko ntuzi icyo inzira ugiyemo ihatse.
Ntugatahe iwawe udasenze, kuko ntuzi ibyiriwe cg ibyaraye yo.
Pastorviva.pcm@gmail.com
POWER OF CHANGE
MINISTRIES


text:
GISAGARA: UMURENGE WA MAMBA URASABWA KONGERA IMBARAGA MU MIHIGO
Ibikorwa by’imihigo by’umwaka 2012-2013 bimaze igihe cy’amezi atandatu bitangiye, bivugako bigeze hagati mu mwaka, hirya no hino mu mirenge y’akarere ka Gisagara hari gusuzumwa aho bigeze kugirango bamenye aho bitameze neza babikosore kare maze bazabashe kugira umwanya mwiza kurushaho.
Ubwo hasuzumwaga ibikorwa by’umuhigo mu murenge wa Mamba ho muri aka karere ka Gisagara kuri uyu wagatanu, byagaragaye ko ibikorwa byabo hari ibikiri hasi, bikenewe kongerwamo imbaraga cyane kuko bitabaye ibyo byazasubiza akarere inyuma mu manota kandi ngo ikigambiriwe ari ukugira ibikorwa byiza bizanabahesha umwanya mwiza ku rwego rw’igihugu.
Ibi ariko ngo bikaba bizagerwaho abayobozi n’abaturage nibashyira hamwe bakongera imbaraga mu bikorwa cyane ko muri uyu murenge wa Mamba hari aho byagaragaye ko bigenda neza nko mu bukungu aho bagiye bahinga ibyo bateganyije bikagerwaho, hakaba hari n’aho bikiri hasi nko mu rwego rw’ubuzima aho bagisabwa kurwanya Malariya cyane iri kuhaboneka, ubundi nanone ibipimo byo kuboneza urubyaro bikaba bigaragaza ko bakibyara uko bishakiye.
Umukuru w’ibitaro bya Gakoma muri uyu murenge aragira ati “Kuboneza urubyaro biracyari ku hasi kuko ubu turi kuri 34% bigaragaza ko abaturage b’uyu murenge bakibyara uko bishakiye, hanyuma ariko tukaba tukinafite ikibazo cya malariya bigaragara ko mu ndwara tuvura zose malariya yonyine ifata ikigereranyo cya 14% bivuga ko tugomba kongera imbaraga n’ingamba mu kuyirwanyaâ€.
Umuyobozi w’akarere ka Gisagara Léandre Karekezi arashima cyane uyu murenge wa Mamba ibyo wamaze kugeraho, ariko kandi agasaba buri wese uhatuye ko yakongera imbaraga kugirango muri aya mezi asigaye bakore ibyo bataratunganya cyane ko imihigo itagamije gusa gushimwa no guhabwa amanota, ahubwo icyo igamije aari ukuzamura abaturarwanda, bakarushaho kugira iterambere kandi barigizemo uruhare.
Bwana Léandre Karekezi avuga ko abona bikwiye ko buri wese yakwisuzuma, akareba aho ageze maze bikamufasha kumenya icyo agomba gukora, cyane ko n’ubwo abantu bagira byinshi byo gukora ariko ko batanakwiye kwibagirwa ibikorwa by’imihigo.
Akarere ka Gisagara ubushize kaje ku mwanya wa 8, ubu kifuza kuza imbere kurushaho.


text:
MR JOSEPH PART 8
niba utarasomye PART 7 wayisoma hano hasi
https://dusabane.wordpress.com/2017/01/28/mr-joseph-part-7/
Aho twagarukiye ubushize!
.
Claude:hahaha! Wowe gira ujye kumureba uzaba umbwira ibyavuyemo gusa upfa kudatinda cyane ngo utume mabuja anyirenza! Njye: ntacyo mn! Ahubwo ntiza za bodaboda zawe nshya abe arizo njyana kugira ngo ntaza guseba!
.
Part 8
.
Ubwo gahunda twayipanze dutyo, ntakindi twakoze twahise dukwakwanya imirimo y’umugoroba yose vuba vuba ndetse arinako igihe kirimo kwicuma. Twarangije byose claude aragabura nanjye nsigara noza nshira ibindi mumurongo gusa nkiri muribyo mbona mama araje,sinamwitaho nkomeza kwikorera uturimo ariko kumutima nkasenga nti:” mama umfashe ntagire ikindi kintu ambwira gukora kuburyo kiri buntinze!” nakomeje gukora ariko nkumva mama ntakintu arimo kuvuga, biranshanga mpita mpindukira ngira ngo yagiye,gusa mbona arimo kunyitegereza adakoma ahubwo umujinya wamwishe.
.
.
.
Ntakindi nakoze nahise mwegera,birumvikana amatama yarimo gutitira yiteguye urushyi ariko ndavuga nti bibe uko byakabaye, ndamubaza nti: niko se mama! nawe ati: iki se!? nanjye namarira yanzenze mumaso mpita mubaza nti: ubu koko nzakora iki kugira unshime, kuki ikintu nkoze cyose kitagushimisha! Ariko mama, iyaba waruzi ukuntu mbakunda wowe na papa!
Mama: umva mbese! Ndavuze ngo mvimbere usubire mu mirimo! Ntasoni uraza undira imbere! Njye: ariko mama, kuki njye utankunda nkabandi bana kandi arinjye mfura yawe, ese naba naravukanye ubusembwa ntazi butuma munyanga!? Mama: puuuh! Ntukambaze menshi wa cyontazi we! Ndavuze ng……… atarakomeza mpita mubwira nti: eeeeh: sawa ntacyo mama, gusa reka mfukame nkwisabire akantu kamwe! Ubwo njye nahise mfukama,mere akandeba nkushaka kunshira ho, gusa njye sinabyitayeho nahise mubwira nti: mama! basi ibindi byose ntunyumve ariko wemere icyo ngiye kugusaba! Mama nawe ati: hahaha! Ariko se nihe wabonye umutesi ungana atyo koko! Ngaho ryongora numve amahomvu ushaka kuvuga!
.
.
.
Njye: mama! njye icyo ngusaba nuko waza kuza hano umaze kurya kuko hari akantu nshaka ko tuganiraho njye nawe! Sibyo se mama! narangije kuvuga gutyo numva ankubise igisahani mumutwe, mbese imana nagize nuko isahani itari icyumacyanga idongo.ntakindi nakoze nahise mubaza nti:mama! ibi ubikoreye iki!? Nawe ati: wakigoryi we, ntasoni ngo nte umwanya wanjye nze kuganira ningegera nkawe! Ndetse kubera izo mpamvu ndarangiza kurya njya kwiryamira kandi nejo nzagera hano kumugoroba, wakwibeshya ugahingutsa ibyo bintu ukazambona,apuuuh kamve hano utantera numwaku!!
.
.
.
Ubwo mama yahise agenda nsigarana akanyamuneza, kumutima nti:” mana urakoze, ibyo nashakaga birakunze!” nakomeje muribyo ngiye kubona mbona claude yinjiye ashoka amarira kumaso ariko ambonye mbona asa nuguye mukantu ndetse ahita ambaza ati: niko se jose! Ko mbona ufite ibinyamuneza kandi nyoko amaze kukubwira nabi!? Njye: eheeeh! Ahubwo banza umbwire icyo ubaye sha clau!
Claude: sha burya naje ngiye kwinjira numva mabuja arimo kugutuka, maze nguma kumuryango ndumviriza gusa ntawe utarira kabsa njye byambabaje cyane, uziko nanjye naringiye kwinjira nkamutuka mn! Njye: hahahaha! Humura sha biriya byose byari ibyo napanze!
.
.
.
Claude: yeeeeh! Gute se kandi mn!nigute umuntu yakwipangira ibitutsi nkabiriya! Njye: haha! Ntuzi cyagihe warumaze kujyana ibyo kurya muri salon! Nawe ati: eeeh! Komeza ndakumva! Njye: nyine mama yahise aza, arandeba ibyo narindimo gusa nkabona ntacyo arimo kuvuga, nibwo nahise niga umutwe wo kugira ngo ataza kugaruka hano akambura ubwo ndaba natorotse!
Claude: yeeeeh! Nyine se wabigenje ute mn! Ko numva unteye amatsiko! …eee ese niyo mpamvu wamusabye ko aza kuganira………. Atarakomeza mpita mubwira nti: yego nyine natangiye kumutakira nkumubyeyi, kandi urabizi ukuntu yanga ko mutetaho, ubwo namurakaje cyane ndetse mpita mfukama musaba ko yaza kugaruka tukavugana amaze kurya…claude ahita: eeeeh! Sha ndakwemeye, ariko uziko aribyo mn, kuko uburyo numvise abihakaniye kure ndetse numujinya mwinshi, sinzi ko yamfa kugaruka!
.
.
.
Njye: hhum! Ntiyagaruka nyine kuko iteka ryose aba ashaka kumbabaza, ubwo nyine ntiyakora ibyo musabye!ahubwo wowe undabure ntuva gutegura ameza bamaze kurya mpite nerekera! Claude: eheheeeh! Ahubwo tangira witegure ubu bagiye kurangiza, ko nabonye se Jacob ntawuhari kandi ariwe ukunda gutinda kumeza!
.
.
.
Ubwo ntakindi nakoze nahise ntangira gupanga utwangombwa , nkubitamo agapanaro nari narabitse nambara nutubodaboda twa claude dushya nagapira kameshe ariko karimo amakakama yibitoki, birumvikana nta kenda keza nagiraga! Ubwo nagumye ntegereje claude ngo aze ambwire ukuntu munzu byifashe gusa nawe ntiyatinze yahise aza mpita mubaza nti: niko se ubu sinagenda, umutekano siwose!? Nawe ati: sha ntakibazo kabsa, ubu nsize mabuja na databuja bagiye kuryama ndetse byasaga nkaho na yvette yaryamye, maze nsize mfunze n’umuryango! Njye: ok byiza cyane! Ariko se abazamu ntibari bugire ngo ndi igisambo sha clau! Ko hari abazamu benshi cyane! Claude: hahaha! Harya ntago nakubwiye ko abazamu twavuganye bakemera! Njye: sha wapi kabsa ntabyo wambwiye! Claude: sha nababwiye ahubwo ushatse wanyura kumuryango mugari….. eeeeh hoya da, kamera zahita zikubona ahubwo genda usimbukire harya inyuma! Njye: nubundi niho ngomba kunyura!
.
.
.
Ubwo ntakindi nakoze nahise mpaguruka ndagenda nsimbuka agapangu mpita ngwa hanze nderekera, ntahandi nanyuze nahise njya mwisoko kuko niho nagombaga kubona abantu benshi ngashakamo umwe untiza phone ngahamagara iyo nimero, nageze mwisoko ninjira mwiduka bacururizamo ibijyanye na phone ndetse n’itumanaho mbona umudamu arimo gusohoka mpita muhagarika nti: pardon mama! mwantije kuri phone yanyu nkabipa! Umumama ahita ayimpa gusa mpita nyimusubiza nti:wampamagariye izi nimero ko njye ntabizi!
Umudamu ntiyangoye yahise azihamagara ndetse nyirayo ahita yitaba,umumama ahita ayimpereza ngiye kumva numva akajwi keza kumukobwa ati: hallo..alllo..hey hey! Gusubiza birananira ariko ndihangana nti: yeeh! Ni joseph! Phone: yooooh! Ese niwowe disi, sha wansanze kuri new vision bar ko ngushaka cyane!sibyo se jose!? Njye: yeeeh! Sawa ndaje! Phone: eeh sawa sha urak……atararangiza mpita nkura kugutwi mpereza umudamu phone ye nti: murakoze cyane! Mpita niruka njya kuri new vision gusa umumama yasigaye aseka yenda gufpa.
.
.
.
Ubwo naragiye ngeze kuri new vision bar mbona Jacob na wa mukobwa bazanye murugo nkabamenera phone,barimo gusohoka muri iyo bar mpita nihisha inyuma yimodoka yaraho, nkomeje kureba mbona binjiye mu modoka ya Jacob baragenda nanjye mpita ngenda ninjira mukabari……
.ESE JOSEPH NINDE ABONERA MUKABARI!
NTUCIKWE PART 9…LOADING…….


text:
by http://urukundo.info
Bikunze kugaragara ko abasore n’inkumi babyara batarashinga urugo, ariko ni bake baba intwari bakakira ko babyaye bataraushinga. Ese biterwa n’iki? Rimwe na rimwe, abakobwa batari bakira ko babyaye birabagora kwiyoberanya igihe bakiri mu muryango ubazi. Hari abo bisaba kwimuka bakajya kwiyoberanya aho batabazi, nk’igihe bamaze gukuza abana babyaye.
IGIHE yaganiriye na rumwe mu rubyiruko rutuye mu Mujyi wa Kigali rugaragaza zimwe mu mpamvu zituma hari abakunze guhakana ko babyaye.
1. Gutinya igisebo
Abenshi bemeza ko umubare munini w’abasore n’abakobwa batanezezwa no kubona batagishobora kwisanzura mu busore n’ubukumi bwabo bitewe n’uko bateye cyangwa batewe inda.
Bamwe bibatera ipfunwe abandi bakabifata nk’igisebo ku buryo badashobora gusangiza bagenzi babo ko babyaye.
Mukiza Alphonse utuye mu Biryogo yagize ati “ Abenshi bakunda guhakana inda bateye hanze kubera kwanga igisebo kuko iyo umukobwa amenye ko ufite umwana biba bigoye ko mushobora kubana akwiyumvamo.”
Gusa hari abakobwa bifuza guterwa inda kugira ngo birerere abana, bitewe n’uko babona hari abagore bahohoterwa n’abagabo babo bigatuma baca ukubiri no kumva ko hari umugabo bagirira icyizere cyo kubana nk’umugore n’umugabo.
2. Kubyarana n’uwo udakunda
Mu byo benshi bita gukubagana, bikunda ubaho ko abasore n’inkumi babyarana hadafitaniye urukundo rwa nyarwo, ku buryo nyuma yo kumenya ko bagiye kubyarana bahita bangana urunuka.
Abavuganye na IGIHE bemeza ko kubyanana n’uwo udakunda cyangwa udateganya kubana na we, ni kimwe mu bituma abasore benshi bihakana abana, abatewe inda na bo bagasigara mu gihirahiro.
Camille Haruna yagize ati “Njye nemera ko umuntu wese watera inda uwo adakunda, nk’indaya cyangwa se umukozi wo mu rugo, adashobora gupfa kwemera ko ari we wayimuteye kuko uba uzi ko buri wese yamwibazaho.”
3. Kuba bifatwa nk’amahano
Kuva kera mu Rwanda byabaga ari amahano kubona abakobwa babyara batararongorwa. Iyo byabaga ku mukobwa akeshi yajyanwaga kurohwa mu ruzi kuko yabonwaga nk’icyomanzi.
Nubwo uyu muco wo kurohwa wacitse, Abanyarwanda benshi ntibigeze birengagiza ko bawiye kujyana n’iterambere ariko badasize umuco inyuma.
Urubyiruko ruvuga ko kuri ubu, uwabyaye muri rwo wese aba yiyumvamo ipfunwe no kumva ko yahemutse kuko aba yarangirije icyizere cyo kuba yashyingirwa n’ababyeyi bishimye.
Hari abatinya kuvuga ko babyariye iwabo ndetse bakabifashwamo n’ababyeyi babo kuko ku byara inda y’indaro byafatwaga nk’amahano ndetse bikaba ari ko bikibonwa n’umubare munini w’Abanyarwanda.
4. Gutinya kubengwa
Abasore ninkumi bacyiyumvamo umurongo wo gutereta baterwa inkeke no kubyara igitaraganya kandi bari bagifite amahirwe meshi yo guhitamo.
Muhizi yagize ati “ Abakobwa benshi babyariye iwabo ntibakunda kwerurira abahungu ko babyaye kuko baba bazi ko umuhungu iyo amaze kumenya ko umukobwa yabyariye iwabo atamugirira icyizere nk’umukowa utari wabyara. Abakobwa bahisha ko babyaye kugira ngo batazabura abagabo.”
Abasore na bo bigenda uko kuko baba bashaka kwigarurira umutima w’uwo bakunda bazabimubwira baramaze kubana. Abagira ubutwari bwo kubivuga hakiri kare ni bake.
5. Ubushobozi buke
Abahungu bamwe na bamwe usanga iyo babwiwe ko bateye inda abakobwa bakundana bahita bagira ubwoba ku buryo hari n’abahita babihakana kubera gutinya ibibazo by’amafaranga. Hari n’abahita bategeka abakunzi babo kuzikuramo.
Uwamahoro Everine yagize ati “Abahungu bahakana inda kubera gutinya ibisabwa mu kurera umwana. Hari n’ugutera inda aho gushakisha uburyo azarera umwana we ahubwo akarushywa no gushakisha amafaranga yo kuyikuramo.”
Bamwe babuzwa kwiyakira n’imyemerere yabo cyangwa iy’ababyeyi, kubyarana n’abafite ubumuga runaka n’ibindi.
Impamvu 5 zituma ingaragu zitinya kuvuga ko zabyaye
by http://urukundo.info
Labels: inama z'urukundo


text:
Nyamagabe:Umurenge wa Rusororo wasuye urwibutso rwa Murambi.
Urwibutso rwa Murambi. Abagize inama njyanama y’umurenge wa Rusororo ndetse na bamwe mu bakozi b’uyu murenge basuye urwibutso rwa Murambi rushyinguyemo imibiri y’inzirakarengane zishwe muri More...
Minisitiri Karugarama arasaba urubyiruko kwirinda inzangano zitandukanya Abanyarwanda.
Minisitiri Karugarama ashyira indabyo kumva ishyinguyemo inzirakarengane zishwe muri Jenoside yakorewe Abatutsi. Minisitiri w’Ubutabera, Karugarama Tharcisse yasuye urwibutso rwa Murambi ruri mu karere ka More...